تووندو تیژی دژی ژنان جوورم و جه‌نایه‌ته\nمارس 16, 2022 10\nهه‌ندێك جار لێره‌و له‌وێ ده‌خوێنینه‌وه كه ژنێك ئازاری جنسیی و جسمی كراوه‌ته سه‌ر؛ ئه‌سیدیان پێدا كردووه؛ ژنێك خۆی سووتاندووه یا خۆكوژی كردووه و ته‌نانه‌ت ژنانێك له‌لایه‌ن كه‌سووكاری خۆی وه‌ك؛ شوویه‌كه‌ی؛ براكه‌ی؛ باوكی و ته‌نانه‌ت كه‌سووكاری دووری كووژراوه.\nزوڵم و سه‌پاندنی بێ مافی له‌سه‌ر ژنان نشانه‌ی سیستمی سیاسی گه‌نیو و دواكه‌توانه‌یه‌كه كه له‌سه‌ر ئه‌ساسی هه‌ڵاواردنی جنسییه‌تی؛ چینایه‌تی؛ زمانی و نه‌ته‌وه‌یی؛ ئایینی و عه‌قیده‌تی بوونیاد نراوه.\nله‌ماوه‌ی چه‌ند سه‌د ساڵی ڕابردوودا و به سه‌نعه‌تی بوونی شێوه‌ی به‌رهه‌مهێنان؛ چوونه‌سه‌روه‌وه‌ی ئاستی شارنشینی؛ په‌ره‌سه‌ندنی مه‌دره‌سه و دانشگاكان؛ په‌ره‌سه‌ندنی كاره‌كانی ده‌ره‌وه‌ی ماڵ؛ چوونه‌سه‌ره‌وه‌ی فه‌رهه‌نگ و په‌یوه‌ندییه‌كان؛ پێكهاتنی دامه‌زراوه سێنفی؛ فه‌رهه‌نگی و سیاسییه‌كان و به تایبه‌ت به‌شداری به‌ربڵاوی ژنان له كاروباری كۆمه‌ڵایه‌تی؛ ژنان كه‌م و زۆر و له‌ته‌واوی دونیادا توانیویانه وه‌ك نیوه‌ی خه‌ڵكی كۆمه‌ڵگا له ته‌واوی مه‌یدانه‌كانی كار و ژیان به‌شداری چالاكانه؛ به‌رچاو و كاریگه‌ریان هه‌بێت.\nپێشره‌فت و وه‌دیهاتنی مافی به‌رابه‌ری ژن و پیاو له هیچ كۆمه‌ڵگایه‌كدا ئه‌مرێكی ساده وساكار نبووه و هه‌ندێكجار له‌گه‌ڵ به‌ربه‌ره‌كانی به‌ربڵاو و درێژخایه‌ن؛ له‌گه‌ڵ سه‌ختی و تووندوتیژییه‌كی زۆر له‌لایه‌ن حكومه‌ته‌كان؛ ئامرازی ئایینی و ئاخوونده‌كان و كێشیشه‌كان؛ فه‌رهه‌نگ و كۆمه‌ڵگای پیاو سالار و فه‌رهه‌نگ و بیری دواكه‌وتووانه به‌ره‌وڕوو بۆته‌وه و به‌رده‌وام له‌گه‌ڵی ده‌رگیر بووه.\nبه درێژایی دوو قه‌رنی ڕابردوو و به تایبه‌ت له ماوه‌ی سه‌د ساڵی ڕابردوودا؛ شێوه ی شاره‌كان و تا حه‌دێك ئاواییه‌كان ئاوا گۆڕاوه و میلیۆنها و میلیاردها كه‌س له ژنان وه‌ها له كار و باری كۆمه‌ڵایه‌تیدا به‌شدارن كه ئیتر بێ به‌شداری ژنان زنجیره‌ی كار و ژیان له ته‌واوی شاره‌كان نه ته‌نیا ڕاده‌گیرێت به‌ڵكو ژیان و به‌ڕێوه بردنی كار و باری كۆمه‌ڵگا بێ به‌شداری به‌رچاوی ژنان شایانی وێنا كردن نییه.\nژنان ئاوا پێشكه‌وتنێكیان له ته‌واوی مه‌یدانه‌كاندا هه‌یه و له ئاوا تواناییه‌ك و داهێنانێك به‌هره‌مه‌ندن كه له ماوه‌یه‌كی كه‌مدا توانیویانه له ده‌ره‌وه‌ی ماڵ؛ خوێندن و هه‌ڵسووڕانی كۆمه‌ڵایه‌تی؛ فه‌رهه‌نگی؛ هونه‌ری و ئابووریدا؛ ڕواڵه‌تی شار و كۆمه‌ڵگا ئینسانیتر و به‌رابه‌رتر بكه‌ن.\nله دوو ده‌یه‌ی ڕابردوودا به چالاك بوونی ئینتێرنێت و ڕاگه‌یانه گشتییه‌كان؛ ژنان مه‌جالێكی زۆرتریان بۆ ره‌خسا كه بێ سانسۆری ده‌زگاكانی ده‌وڵه‌تی؛ بێ ئیزن وه‌رگرتن له ئه‌ندامانی بنه‌ماڵه و كه‌سووكار؛ ئه‌وجۆره‌ی كه خۆیان ده‌یانهه‌وێ و ته‌مایولیان هه‌یه؛ خواست و ئاره‌زووه‌كانیان بێننه كایه‌وه.\nدونیای كۆن له‌گه‌ڵ به‌رابه‌ری و عه‌داڵه‌ت سه‌ری شه‌ڕ و ئاشتی هه‌ڵنه‌گرییه‌كی قووڵ و درێژخایه‌نی هه‌یه. فه‌رهه‌نگ و كۆمه‌ڵگای پیاو سالار؛ ده‌زگای دین و مه‌زهه‌ب؛ كۆمه‌ڵی به‌ربڵاوی ئاخوونده‌كان و مه‌لاكان كه هه‌ر رۆژ و هه‌ر ساعه‌ت دژی ژنان وه له هه‌ڵخڕاندنی پیاوان به تووتدوتیژی دژی ژنان سه‌رقاڵن؛ فه‌رهه‌نكی ڕوو به له‌ناوچوون و ئاڵووگۆڕ هه‌ڵنه‌گری سه‌ده‌كانی پێشتر كه تووانایی گونجاندنی خۆی له‌گه‌ڵ زه‌روورییاتی سه‌رده‌می نوێ و به تایبه‌ت له‌گه‌ڵ ئازادی و به‌رابه‌ری نییه؛ حكوومه‌ته‌كانی دواكه‌وتوو و مه‌زهه‌بی به خۆڕاگری له به‌رامبه‌ر ژنانی به‌رابه‌ری ته‌ڵه‌ب و ئازادیخواز سه‌رقاڵن و به ته‌بلیغ و په‌ره‌پێدانی تووندوتیژی له دژی ژنان خه‌ریكن. خه‌بات بۆ به‌رابه‌ری له نێوان ژن و پیاو؛ خواستی ڕاگرتن و به‌رگرتن له تووندوتیژی دژی ژنان ته‌نیا ئه‌مری ژنانی خۆڕاگر و ئازادیخواز نییه و ئه‌وه ژنانه‌ی كه تووندوتیژی به‌رامبه‌ریان ده‌كرێت؛ خوشكان و دایكان؛ كچان و هاوسه‌رانی ئێمه‌ن و وه‌زیفه‌ی هه‌ر ئینسانێكی شه‌ریف و به‌رابه‌ری ته‌ڵه‌ب و ئازادیخوازو كه له مافی به‌رابه‌ری ژن و پیاو له ڕاگرتنی ئانی و فه‌وری ئه‌م تووندوتیژییه به جۆرم و جه‌نایه‌ت كردنی تووندوتیژی له دژی ژنان پشتیوانی بكه‌ن.\nئه‌م به‌ربه‌رییه‌ت و تووندوتیژییه مانعی پێشكه‌وتن و شیركه‌تی زۆرتری ژنان له كاروباری كۆمه‌ڵایه‌تی و سیاسی نابێت و به هیچ ئاستێك له تووندوتیژی و جه‌نایه‌ت دژی ژنانی كۆمه‌ڵگا به سه‌ده‌كانی تاریك و بێ مافی ته‌واوی ژنان ناگه‌ڕێته‌وه.\nژنانی كوردستان لێهاتوویی و تواناییه‌كانی سه‌رسوورهێنه‌ری خۆیان له ته‌واوی مویدانه‌كانی سیاسی؛ موباره‌زاتی؛ فه‌رهه‌نگی؛ خوێندن؛ هوونه‌ری؛ كۆمه‌ڵایه‌تی و ئابووری نیشان داوه و دواكه‌وتووانی مه‌حه‌لی؛ حكوومه‌ته داگیركه‌ره‌كان و جه‌ریاناتی دواكه‌وتوو؛ توانایی و حه‌زفی ژنان و بێده‌نگ كردنی ئه‌وانیان نابێت.\nبه‌رابه‌ری ژن و پیاو و نه‌بوونی تووندوتیژی دژی ژنان له بنه‌ماڵه‌كان و كۆمه‌ڵگا؛ یه‌كێك له پێوه‌ره‌كانی سه‌ره‌كی و دیاریكه‌ری میزانی سڵامه‌تی و بوونی كه‌رامه‌تی ئینسانی هه‌ر كۆمه‌ڵگایه‌كه.\nئه‌ركی پته‌و و فه‌وری ته‌واوی ئینسانه‌كان و نه‌هاده سیاسی؛ كۆمه‌ڵایه‌تی و فه‌رهه‌نگییه‌كانه كه به ته‌واوی توانایی خۆیان بۆ پێكهێنانی به‌رابه‌ری ژن و پیاو هه‌وڵ بده‌ن و به یه‌كگرتووترین و به‌هێزترین ده‌نگ؛ تووندوتیژی دژی ژنان مه‌حكووم بكه‌ن و كارێك بكه‌ن؛ هیچ دواكه‌توو و فۆناتیكێك یا به مانای لۆغه‌وییه‌كه‌ی؛ هیچ موته‌عه‌سبێكی تووندره‌و نه‌توانێت له تووندوتیژی و بێ ماف كردنی ژنان به ئاسانی؛ قسه بكات.


ئێران هۆكارێكی تری گرانبوونی نرخی دۆلارە لە كوردستان\nلە گەرمیانەوە دراوە بیانییەكان بەتایبەتی دۆلار، بەلێشاو دەبرێتە كۆماری ئیسلامیی ئێران كە هۆكارێكی ترە بۆ گرانبوونی نرخی دۆلار، ئەندامێكی ئەنجوومەنی پارێزگای سلێمانیش كە نوێنەری گەرمیانە لەو ئەنجوومەنە، دەڵێ بۆ بەرگرتن لە دیاردەكە، یەكەی كارگێڕیی ناوچەكە و داواكاری گشتییان ئاگادار كردووەتەوە .\nكۆچەر عەلی یەكێك لە مامەڵەكەرانی دراوە بیانییەكان لە شارۆكەی كەلار بۆ "وشە" ئاشكرای كرد، زۆرێك لەو خاوەن كۆمپانیا و بازرگانەكانی مەرزی پەروێزخان، بەردەوام دۆلاریان لێ دەكڕن و باس لەوە دەكەن بۆ كڕینی شمەك و كاری بازرگانی بۆ ئێرانی دەگوازنەوە.\nئەو گوتی، "ئێمە بۆ ئاڵوگۆڕی دراو مامەڵە لەگەڵ هەموو كەس دەكەین و بەپێی نرخی رۆژ كاری فرۆشتنی دراو دەكەین."\nفازڵ محەمەد شارەزای بواری ئابووری لە گەرمیان دووپاتی كردەوە، نەبوونی سیستەمی بانكی لە هەندێك لە مەرزەكانی هەرێمی كوردستان رێگەخۆشكەرە بۆ ئەوەی پارەی خەیاڵی بەهەموو جۆرە دراوەكانەوە بەتایبەت دراوی بیانی ببرێتە دەرەوەی وڵات، بەتایبەت كۆماری ئیسلامیی ئێران.\nئەو روونی كردەوە، رۆژانە نرخی 100 دۆلاری ئەمەریكی بەرامبەر بەدراوی عێراقی لە نێوان بەغدا و گەرمیان چەند هەزارێك جیاوازی هەیە.\nپەیوەست بە پرسی بردنی دۆلار لە كوردستانەوە بۆ ئێران، محەمەد وەهاب نوێنەری كەلار لە ئەنجوومەنی پارێزگای سلێمانی گوتی، هەمیشە دراوە بیانییەكان لە مەرزی نێودەوڵەتیی پەروێزخانەوە دەبرێنە ئێرانەوە .\nئەو ئەندامەی ئەنجوومەنی پارێزگای سلێمانی ئەوەشی خستە ڕوو، "بۆ مەبەستی رێگری لە بردنەدەرەوەی دراوە بیانییەكان، زیاتر لە جارێك یەكەی كارگێڕیی گەرمیان و داواكاری گشتیم ئاگادار كردووەتەوە، بەڵام تا ئێستە چاوەڕوانی لێپێچینەوە و وەڵامی توندم، چونكە لێپێچینەوەی ئەوتۆ لەگەڵ ئەو كۆمپانیانەدا ناكرێت كە بەو كارە هەڵدەستن."\nبە گوتەی بەرپرسانی كۆماری ئیسلامیی ئێران، زۆرترین قەبارەی بازرگانی ئێران لەگەڵ هەرێمی كوردستان دەكەوێتە مەرزی پەێزخان كە سنووری یەكەی كارگێڕیی گەرمیانە.\nئه‌م بابه‌ته 3553 جار خوێنراوه‌ته‌وه


ئاگادارییەك له‌سکرتاریەتی فیدراسیۆنه‌وه بۆ ڕای گشتی – فیدراسیۆنی سه‌راسه‌ریی په‌نابه‌رانی عێراقی\nifir web كانونی دووه‌م 30, 2019\tماڵه‌وه, ناوه‌ندی هه‌واڵگری Leave a comment 178 Views\nلەم ڕێگایەوە فیدراسیۆنی سەراسەری پەنابەرانی عێراقی، رای گشتی خەڵکی کوردستان وسەرجەم ڕیکخراوە پەنابەری وئینسانیەکان وحزب و ڕیکخراوە جەماوەری وپیشەییەکان و دەزگاکانی راگەیاندن، وەهەروەها هەموو پەنابەرە دیپۆرتکراوەکان وکەسوکاری پەنابەران ئاگادار دەکاتەوە کە لەبەرواری ٢٦ کانوونی دووەمی ساڵی ٢٠١٩ بەریزان(ئاری جەلال، بەختیار عمر)کۆتاییان به‌کاری خۆیان لەگەڵ لقی کوردستانی فیدراسیۆنی سەراسەری پەنابەرانی عێراقی ڕاگەیاندو رێکخراوەیەکی دیکەیان دروستکرد.بەمجۆرەش هەردوو ناوبراو لەم بەروارەوە هیچ پەیوەندی و به‌رپر‌سیارێتیه‌كیانلەگەڵ فیدراسیۆندا نەماوە.\nجێگای ئاماژەیە لە کۆبوونەوەیەکی تایبەتدا بە ئامادەیی دەشتی جەمال سکرتیری فیدراسیۆنی سەراسەری پەنابەرانی عێراقی لە شاری سلیمانی بەریزان (ئامانج عه‌بدوڵا وەک بەرپرسی فیدراسیۆنی سەراسەری پەنابەرانی عێراقی لە کوردستان دیاریکراو وهاوژین محمد بۆ کاروباری ئۆفیسی کوردستانیفیدراسیۆن دانرا.بەم پێیەش فیدراسیۆن درێژە بەکارو چالاکیەکانی خۆی بۆخزمەتی پەنابەران دەدات.\nفیدراسیۆن، رێکخراوێکی ئینسانییسه‌ربه‌خۆ، جه‌ماوه‌ری وجیهانییه وبه‌رگری له‌مافه جیهانییه‌کانی په‌نابه‌ران ده‌کات.پشت به‌ستووه به‌ناڕه‌زایه‌تییه به‌رهه‌قه‌کانی په‌نابه‌ران.\nخاوه‌نی میژوویه‌کی پڕ شانازی وئه‌زمونی به نرخه لە دامه‌زراندنیه‌وه له سالی1992ەوە له ولاته‌کانی فنلاندو سویدو دانیمارک وهۆڵندا،بەریتانیا،سویسراو کەنەدا ،ئوسترالیا،تورکیا …له ریزی پیشه‌وه‌ی به‌رگری له به‌ها ئینسانیه‌کان و به‌رگری له‌مافه‌کانی په‌نابه‌ران تیکۆشاوه و له‌پێناو دابینکردنی ماف و ئازادیه‌کان ویه‌کسانیودژ به جیاکاری نیوان ئینسانه‌کان بۆ ئازادی بی قه‌یدو شه‌رتی هه‌لبژاردنی شۆێنی ژیان وئازادی سه‌فه‌رو هه‌لبژاردنی شۆینی کار وه‌هه‌لگرتنی سنوری ده‌ستکرد بۆ ئینسانه‌کان و بۆ به ده‌ستهینان و دابینكردنی فراوانترین مافه ئینسان یه‌كانی په‌نابه‌رانی كوردو عیراقی وبه‌هره‌مه‌ند بوونی هه‌مووکه‌س له ژیانیکی ئارام ئاسوده‌و خۆشگوزه‌ران خه‌باتی بیوچانیکردووه.\nبه‌ده‌نگه‌وه چوونی هه‌زاران ئینسان ،داكۆكی كردن له‌ماف و حورمه‌تی ئینسانیان و ریگه‌گرتن له دیپۆرتكردنه‌وه‌ی زۆرە ملیی په‌نابه‌رانی كوردوعیراقی.\nکارکردن لەپیناوقبوڵكردنی په‌نابه‌ران،بەرێخستنی سەدان كه‌مپین وبەدەستهێنانیپشتیوانی جیهانی تا پێكهینانی به‌ره‌ی به‌هیز دژ به بریاره‌كانی ئه‌م وولاتانه بۆ ناردنه‌وه‌ی په‌نابه‌ران.\nفیدراسیۆنله‌وهه‌نگاوانه‌یدافریای ژیانی ده‌یان په‌نابه‌ر كه‌وتووه‌که مافی په‌نابه‌ری وه‌ربگرنیارمەتی وخزمەتگوزاری بۆ جیکه‌وتنی پەنابەران له‌وکۆمه‌ڵگایانه‌ی ژیانی تیا به‌سه‌ر ده‌به‌نبه‌ده‌ر له روانگه‌و ئامانج و ئایدۆلۆژی و دین و نه‌ته‌وه‌و نه‌ژادێك ..\nفیدراسیۆن سەدان خۆپیشاندان وپیکیتوکۆبوونەوەی نارەزایەتی وکۆبوونەوە لە پەرلەمانی ئەوروپاو بەریتانیا ودانی یاداشتی نارەزایەتی بە لایەنە پەیوەندیدارەکان،..لەئاستی ولاتانی ئەوروپاسازداوە بەمەبەستی داکۆکیکردن لەمافەکانی پەنابەران.\n“ریبوار عارف“سکرتیری فه‌رمی رێکخراوی فیدراسیۆنی سەراسەری پەنابەرانی عێراقی بووە تا سالی ٢٠٠٧..خاوەنی میژوویەکی پردەستکەتبوو بۆ پەنابەران و چه‌ندین کۆنفرانسی یه‌که‌ی ولاته‌کانی به‌به‌شداری هه‌ڵسوراوانی فیدراسیۆن سازداوه پاشان له‌کۆنگره‌ی یه‌که‌می ئه‌و ریکخراوه‌یه‌دا “ده‌شتی جه‌مال“به‌سکرتیری فه‌رمی ئه‌و ڕێکخراوه‌یه هه‌لبژیراوه وه‌سکرتاریتی گشتی که ئه‌و هه‌ڵسوراوانانه‌ن كه به‌رپرسو سکرتیری وولاته‌کاننپێک دێت دیاریکردو سکرتاریه‌تی گشتی به چاودیری سکرتیری فیدراسیۆن به‌رپرسی کاروباری گشتی وسه‌راسه‌ری و ئیجرائی بریارو بریارنامه‌کانی کۆنگره بوه.\nله زۆربه‌ی ولاته‌کانی ئه‌وروپا وه هه‌روه‌ها له کوردستان له 4فیبریوه‌ری2012لقی کوردستانی له‌مه‌راسیمێکدا به ئاماده‌ی“ده‌شتی جه‌مال“سکرتیری فیدراسیۆن وپه‌نابه‌ره دیپۆرتکراوه‌کانو ده‌زگاکانی راگه‌یاندن ئۆفیسی خۆی کردۆته‌وه وتا ئێستا بەردەوامە…وه‌باره‌گای سه‌ره‌کی سکرتارێتی فیدراسیۆن له ولاتی به‌ریتانیایه وله‌کارو چالاکیه‌کانی له پیناو داکۆکیکردن له‌مافه ئینسانیه‌کانی په‌نابه‌ران به‌رده‌وامه.\nفیدراسیۆن‌لەماوەی چەند سالی رابردودا دەیان پەنابەری لە گرتوخانەدەستبەسەرەکاندا ئازاد کردووە.\nته‌رمی چه‌ندین پەنابەری قوربانی دەریایی وریگای ژیانی هات ونەهاتی پەنابەری گێڕاوەتەوەبۆ کەسوکاریان.\nگەڕان وبەدوادا چوونی بۆ جەندین پەنابەری وونبوو بێسەروشۆینکردووە،\nبه‌رگری له ژنان و منالانی په‌نابه‌ری قوربانی ده‌ستی توندوتیژی خیزانی كردووه‌وکاری بۆ بەقوبلکردنیانکردووە….\nفیدراسیۆن بۆ ئەو ئامانجه ئینسانیانه‌ی له‌به‌رده‌م خۆی دایناوه به‌رده‌وام ده‌بێت .بۆیه داواتان لیده‌كه‌ینئیوه‌شدریغى مه‌كه‌ن و ئه‌وه‌ى له‌تواناتاندایه كۆمه‌ك ویارمه‌تى به فیدراسیۆن بكه‌ن.\nبه‌رپرسیارانی فیدراسیۆن له ولاته‌کان:\nMaunulanmäki 3 A 6 Helsinki\nپه‌یوه‌ندی راسته‌خۆ به‌سکرتیرو سکرتارێتی فیدراسیۆن:\nمالپه‌ری فه‌رمی فیدراسیۆنی سه‌راسه‌ری په‌نابه‌رانی عێراقی:\nپه‌یوه‌ندی به مالپه‌ری فیدراسیۆن:\n٣٠ کانوونی دووەمی ٢٠١٩\nPrevious ئاگاداریەک سەبارەت بە ته‌رمی ئەو په‌نابه‌رە کوردەی له برادفۆرد دۆزرایه‌وه\nNext دوو هەواڵ لەناوەندی هەواڵگری فیدراسیۆنەوە:


حكومه‌تی هه‌رێم چاره‌سه‌ری كه‌م ئاویی چه‌مچه‌ماڵ ده‌كات\nنووسینگەی سەرۆک وەزیرانی هەرێمی کوردستان رایدەگەیێنێت، بۆ چارەسەری کێشەی کەم ئاویی چەمچەماڵ حکومەت بڕی 7 ملیار و 680 ملیۆن دینار خەرجدەکات.\nرۆژی 11-07-2021 نووسینگەی سەرۆک وەزیرانی هەرێمی کوردستان راگەیێندرواێکی بڵاوکردەوە و دەڵێت، بۆ چارەسەرکردنی کێشەی کەم ئاویی چەمچەماڵ لە سەر فەرمانی مەسرور بارزانی، سەرۆک وەزیرانی هەرێمی کوردستان بڕیاردرا وەک هەنگاوی یەکەم بڕی 7 ملیار و 680 ملیۆن دینار بۆ چارەسەرکردنی کێشەی کەم ئاویی چەمچەمال خەرج بکرێت.\nلە راگەیێندراوەکەدا ئاماژە بەوە دراوە، سەرۆکی حکومەت دەزگا پەیوەندیدارەکانی راسپاردووە کە دەست بە هەنگاوی پێویست بکەن "بۆ چارەسەرکردنی کێشەکە بە شێوەیەکی بنەڕەتی، بەتایبەتی جێبەجێکردنی پڕۆژەی ئاوی گۆپتەپە - چەمچەماڵ."\nپێشتر وەزارەتی شارەوانی بە نووسراوی ژمارە (2609) کە لە 24-05-2021 ئاراستەی ئەنجوومەنی وەزیران کرا، پێشنیازکرا بە تەرخانکردنی زیاتر لە 7 ملیۆن و 681 هەزار دۆلار بۆ هەڵکەندنی ژمارەیەک بیری ئیرتیوازی لە ناوچەی کانی شەیتان و بەستنەوەی بە هێڵی ئاوی چەمچەماڵەوە، هاوکات لە خاڵی دووەمدا وەکو چارەسەری بنەڕەتی کێشەی ئاوی چەمچەماڵ پێشنیازی جێبەجێکردنی پرۆژەی ئاوی گۆپتەپە - چەمچەماڵی کرد.


کرتە: kurdi nusin\nلە ویندۆزدا تەختەکلیلی کوردی بوونی نییە، بۆیە پێویست بە دامەزراندنی تەختەکلیلێک دەکات. لێرەوە چۆنێتی بەکوردی نووسین فێربە.\n١. کرتە لە دوگمەی داگرتن بکە لە سەرەوە بۆ داگرتنی تەختەکلیلەکە و پاشان لە شوێنێک لەنێو کۆمپیوتەرەکەت پاشەکەوتی بکە.\n٢. پاشان دوو کرتە لە پەڕگەی دامەزراندن / Setup File بکە کە داتگرتووە تا پەنجەرەیەکت بۆ دەکرێتەوە.\n٣. پەنجەرەی دامەزراندن کە دەکرێتەوە بەم شێوەیەی خوارەوەیە، چەند جارێک کرتە لە دوگەمەی Next و Install بکە تا پڕۆگرامەکە دادەمەزرێت.\nلەکۆتاییی دامەزراندندا پەڕگەی بمخوێنەوە / Readme دەکرێتەوە کە دیمەنی تەختەکلیلەکانی تیادایە. تەماشای تەختەکلیلەکان بکە تا بزانیت پیتەکان چۆن ڕیزکراون لەسەر تەختەکلیل.\nلێرەدا تەختەکلیل دامەزراوە و ئێستا پێویستە تەختەکلیلەکە زیاد بکەیت. بۆ ئەوەش ئەو هەنگاوانەی ماون جێبەجێی بکە:\n٤. بڕۆ بۆ Control Panel و Region and Language بکەرەوە (یان تەنها لە Run بنووسە intl.cpl).\n٥. پاش ئەوە پەنجەرەیەک دەکرێتەوە، وەک لە وێنەکەی خوارەوەدا. یەکەم جار کرتە لە تابی Keyboards and Languages بکە پاشان کرتە لە دوگمەی Change Keyboards بکە. (لە ویندۆز XP لەجیاتی Change Keyboards نووسراوە Details)\n٦. پاشان ئەم پەنجەرەیەی خوارەوە دەکرێتەوە، کرتە لە دوگمەی Add بکە.\n٧. لێرەدا پەنجەرەیەکی نوێ دەکرێتەوە کە تیایدا دەتوانیت تەختەکلیلێک دیاریبکەیت بۆ نووسین. لە لیستەکەدا بگەڕێ بەدوای Arabic (Iraq) و کرتە لە نیشانەی + بکە تا لیستی تەختەکلیلەکانی ئەو وڵاتە نیشان بدات.\nتەماشای وێنەکەی خوارەوە بکە. وەک دیارە تەختەکلیلەکانی چاوگ بە ڕەنگی سوور دیاری کراوە. نیشانەی ڕاست بدە لەو تەختەکلیلەی ئەتەوێت پێی بنووسیت پاشان کرتە لە OK بکە.\nتێبینی: تەختەکلیلی Chawg Arabic-Based لەسەر بنەمای زمانی عەرەبییە (وەک ئەم وێنەیە) و بۆ ناوخۆی کوردستان دروست کراوە. پیتەکان بەهەمان شێوەی پیتە عەرەبییەکانی سەر تەختەکلیل (کیبۆرد)ی کۆمپیوتەرەکەت ڕیزکراون. بەڵام ئەگەر لە دەرەوەی کوردستانیت و تەختەکلیلی کۆمپیوتەرەکەت پیتە عەرەبییەکانی لەسەر نەنووسراوە (وەک ئەم وێنەیە)، ئەوا سوود لە تەختەکلیلی Chawg English-Based دەبینیت. لەم تەختەکلیلەدا پیتە کوردییەکان بە شێوەی پیتە ئینگلیزییەکان ڕیزکراون. بۆ نموونە پیتی P دەنووسێت “پ”، پیتی O دەنووسێت “ۆ”، پیتی J دەنووسێت “ژ”، وە هەروەها..\nبۆ بینینی شێوازی ڕیزبوونی پیتەکان لەسەر هەردوو تەختەکلیلە کوردییەکە تەماشای ئەم وێنەیە بکە کە ڕوونی دەکاتەوە: کرتە لێرە بکە.\nپیرۆزە!!! ئێستا زمانی کوردیت زیاد کرد و دەتوانیت بە کوردی بنووسیت . لە بەشی خوارەوەی ڕاستی شاشەی کۆمپیوتەرەکەت زمانی عەرەبیی ئێراقی تیادایە. کرتە لە عەرەبی ئێراق بکە تا بە پیتی کوردی بنووسیت.\nتێبینی: ئەگەر لە تەنیشت AR ـەکەوە وێنەی تەختەکلیل / کیبۆردێک دەرکەوت، ئەوا کرتەی لێ بکە و تەختەکلیلەکەی چاوگ کرتە لێ بکە.\nلەم کیبۆردەدا پیتەکانى (ظ) + (ذ) تێدا نیە، گەر دەتوانن زیادى بکەن چونکە پێى زەروورین، بەڵام کاتێک کیبۆردەکە دەکەیتە ئینگلیزى ئەوا ئەو دوو پیتە بە شیفت + دى، یاخود شیفت + ڤى دروست کراوە.\njwamer November 27, 2014 at 11:29 AM\njwamer November 27, 2014 at 11:21 AM\nsoran kirkuky March 28, 2015 at 3:45 PM\nslaw mn dama wet kibordi kurdi dabazenm bo naw lap topakam wendowz 7 ta zorm hawlda bas nam twani zanyari zyatrm dawet gar azet nabe\nAra April 4, 2015 at 3:24 PM\nبەڕێزم هەنگاو بە هەنگاو بە وێنە ڕوون کراوەتەوە. لەوە ڕوونتر نابێت.\nسوپاس بو ماندووبوونتان\nUnknown July 8, 2018 at 7:23 PM\nسوپاس بو ماندووبونتان


مۆسكۆ : دۆزینه‌وه‌ی شوێنه‌وارێكی دێرین به ڕێكه‌وت – Knwe.org\nسەرەکی » زانست » مۆسكۆ : دۆزینه‌وه‌ی شوێنه‌وارێكی دێرین به ڕێكه‌وت\nزانایانی شوێنه‌وار ناسی ڕوسیا دۆزینه‌وه‌ی شوێنه‌وارێكی دێرینیان له‌پایته‌ختی وڵاته‌كه‌یان ڕاگه‌یاند كه ته‌مه‌نه‌كه‌ی ده‌گه‌ڕێته‌وه بۆ سه‌ده‌ی شانزه ی زایینی.\nئه‌و زانایانه ئاشكرایانكردووه، دۆزینه‌وه‌ی شوێنه‌واره‌كه به ڕێكه‌وت بووه له‌گۆڕه‌پانی ئاڵووێری دراو بووه كاتێك له‌و ناوچه‌یه سه‌رقاڵی نۆژه‌نكردنه‌وه‌و ڕێكخستنه‌وه‌ی ئه‌و گۆڕه‌پانه بوون.\nله‌مباره‌یه‌وه (لیكساندرا ستینكۆڤا) به‌رپرس له‌یه‌كێك له پرۆژه‌كانی نۆژه‌نكردنه‌وه‌ی شه‌قامه‌كان‌و شوێنه‌واره‌كان له مۆسكۆ وتی» له‌كاتێكدا سه‌رقاڵی كاری هه‌ڵكه‌ندن‌و نۆژه‌نكردنه‌وه بووین له‌گۆڕه‌پانی ئاڵووێری دراو له‌ناوه‌ندی مۆسكۆی پایته‌خت، دیواره‌كانی په‌رستگه‌یه‌كمان دۆزییه‌وه كه مێژووه‌كه‌ی ده‌گه‌ڕێته‌وه بۆ سه‌رده‌می ئیمپراتۆرییه‌تی قه‌یسه‌ریی و به دروستیش سه‌ده‌ی شانزده‌هه‌می زاینیی».\nستینكوڤا وتیشی « ئه‌و پارچانه‌ی تا ئێستا دۆزراونه‌ته‌وه بریتیین له‌ده‌فری گڵێنه‌و كه‌لوپه‌لی ناو ماڵ‌و چه‌ند پارچه پاره‌یه‌كی كانزایی و خاچ و پاره‌ی مس و چه‌ند جۆره چه‌كێك كه له‌و سه‌رده‌مه‌دا به‌كار هاتوون، له هه‌موو ئه‌و شتانه‌شی كه دۆزراونه‌ته‌وه ئه‌و شه‌تره‌نجه سه‌رنجی شوێنه‌وارناسانی ڕاكێشاوه كه له ئێسكی شاخی گا دروستكراوه».\nستینكوڤا له‌قسه‌كانیدا ئاماژه‌ی به‌وه داوه به پێی ئه‌و پارچه شوێنه‌وارانه‌و به‌ها مادییه زۆره‌كه‌یان بێت كه تا ئێستا دۆزیوومانه‌ته‌وه، ئه‌وا وا دیاره دانیشتوانی ئه‌و ناوچه‌یه ژیانێكی خۆشییان هه‌بووه و خۆشگوزه‌ران بوون به تایبه‌ت له ماوه‌كانی نێوان سه‌ده‌ی 14 و سه‌ده‌ی 16دا «.\nپسپۆڕانی شوێنه‌وارناسیی سه‌ر به‌ده‌سته‌ی كه‌لتوری له‌شاری مۆسكۆ ئاماژه‌یان به‌وه داوه كه هه‌ڵكه‌ندن له‌و گۆڕه‌پانه له ڕووبه‌رێكدا كراوه كه ده‌گاته 200 مه‌تر دووجا، هه‌روه‌ها دۆزینه‌وه‌ی شوێنه‌وار له‌و ناوچه‌یه زۆر گرنگه بۆ به‌خشینی تێڕوانینێك له مێژووی شارستانیی و كولتووریی مۆسكۆ له‌و سه‌رده‌مانه‌دا.\nهاوكاتیش پسپۆڕه‌كان جه‌ختیان له‌وه كرده‌وه كه پێویسته شوێنه‌وار و ناوچه شوێنه‌وارییه‌كان كه ده‌دۆزرێنه‌وه به باشیی پارێزگارییان لێبكرێت چونكه ئه‌وه مێژووی پێشینه‌كان و نه‌وه‌كانی داهاتووی میلله‌تێكن.


ڕوسیا هەڵوێستى خۆی لەسەر دەستێوەردانەکانی تورکیا لە سوریا ئاشکراکرد\n2848 جار خوێندراوەتەوە\nڕوسیا پشتیوانی خۆی بۆ چالاکییەکانی تورکیا لە سوریا دەربڕی و ڕایگەیاند، هیچ گومانێکیان لەسەر ڕاستگۆیی تورکیا نییە دەربارەی یەکێتیی خاکی سوریا و دەستوەردانەکانیشی لە سوریا بابەتێکی کاتییە و بۆ دابینکردنی ئاسایشی وڵاتەکەیانە.\nگینادی گاتیلۆڤ نوێنەری هەمیشەیی ڕوسیا لە نوسینگەی نەتەوە یەکگرتووەکان لە جنێف بە ژمارەی ئەمڕۆی ڕۆژنامەی ئەزڤیستیای ڕاگەیاندووە، تورکیا کە سنورێکی درێژی لەگەڵ سوریادا هەیە، بیانووی ئەمنیی هەیە بۆ دەستوەردان و سیاسەتەکانی لە سوریادا.\nنوێنەرەکەی سوریا لە جنێف ڕاشیگەیاندووە، کورد بابەتێکی زۆر هەستیاری سوریایە، چالاکییەکانی تورکیاش لە باکوری سوریا بابەتێکی کاتییە و پەیوەستە بە ترس و هەستیاریی تورکیا دەربارەی ئاسایشی نیشتمانییان، بە تایبەت ترسی تیرۆر.\nگاتیلۆڤ ڕاشیگەیاند، لەگەڵ ئەوەی ناتوانن بڕیار لەسەر ئەو بیانووانەی تورکیا بدەن بۆ پاراستنی ئاسایشی وڵاتەکەیان لە ڕێگەی دەستوەردانەکانی لە سوریا، بەڵام تورکیا ڕایگەیاندووە، لەگەڵ یەکێتی و سەروەریی خاکی سوریادایە و ئێمەش گومانمان لەم هەڵوێستەی تورکیا نییە.\nڕوسیا گومانی لە کشانەوەی هێزەکانی ئەمریکا هەیە و ئەمەش بە هەڵوێستێکی ڕوون و ئاشکرای مۆسکۆ دادەنرێت بۆ سیاسەتەکانی تورکیا لە سوریا و هێرشەکانی بۆ سەر ڕۆژئاوای کوردستان و باکوری سوریا.


سیئۆل و واشنتن مەشقە سەربازییە هاوبەشەکانیان دەست پێدەکەنەوە\nئەمەریکا و کۆریای باشوور ڕۆژی دووشەممە مەشقە سەربازییە سنووردارەکانیان دەست پێدەکەنەوە کە لە ماوەی وتوێژەکاندا لەگەڵ کۆریای باکوور ڕاگیرابوون، ئەمەش ڕۆژێک دوای ئەوەی پیۆنگیانگ هەڕەشەی دەستپێکردنەوەی بەرنامە ناوەکییەکەی کرد ئەگەر بیتوو فشارە نێودەوڵەتییەکانی لەسەر لانەبرێن.\nبەرنامەی گۆڕانکاری دەریایی یەکێک بوو لەو مەشقانەی کە لە مانگی پێنجدا بۆ ماوەیەکی نادیار دواخرا دوای ئەوەی سەرۆکی ئەمەریکا دانۆڵد ترامپ و ڕابەری کۆریای باکوور لە سینگاپوور کۆبوونەوە و سەرۆک ترامپ بەڵێنیدا مەشقە هاوبەشەکانی نێوان ئەمەریکا و کۆریای باشوور ڕابگرێت.\nوتەبێژی وەزارەتی بەرگری کۆریای باشوور جەختی لەوە کردەوە خولێکی دیکەی مەشقەکان لەنزیک شاری بۆهانگی باشوور دوور لە چاوی میدیاکانەوە ئەنجام دەدرێن.\nهەروەها دەزگای هەواڵی یۆنهابی کۆریای باشوور ئاماژەی بەوەدا نزیکەی 500 کەشتیگەلی ئەمەریکا و کۆریای باشوور بەشداری مانۆڕەکان دەکەن.\nجێی ئاماژەیە لە ماوەی ڕابردوودا کۆریای باکوور هۆشیاریدا لەوەی دەست دەکاتەوە بە پەرە پێدانی بەرنامە ناوەکییەکەی ئەگەر واشنتن دەستبەرداری فشار و سزاکانی سەر پیۆنگیانگ نەبێت.\nدەزگای ناوەندی هەواڵی کۆریای باشوور لە زاری کاربەدەستێکی وەزارەتی دەرەوەی کۆریای باکوورەوە بڵاویکردەوە " باشبوونی پەیوەندییەکان و مانەوەی سزاکان یەک ناگرنەوە، ئەمەریکا پێی وایە سزاکانی و فشارەکانی کە زۆر باسی لێوە دەکەن دەبێتە هۆی داماڵینی چەکی ناوەکیی، ئێمە ناتوانین خۆمان بگرین لە بەردەم بێ مانایی ئەم بیرۆکەیەدا."\nنزیکەی ساڵێک دەبێت کۆریای باکوور هیچ تاقیکردنەوەیەکی موشەکی باڵیستیکی و چەکی ناوەکیی نەکردووە، وتیشی هەندێک لەو شوێنانەی کە تاقیکردنەوە ناوەکییەکانی تێدا ئەنجام دەدا داخستووە و پلانی هەیە بۆ داخستنی هەندێک دامەزراوەی دیکە.


ھەواڵێکی بەپەلە لە پێشمەرگەوە\nوەزارەتی پێشمەرگە نوێترین زانیاری لەبارەی بڕیاری راگرتنی مەشق و جموجۆڵە سەربازییەکانی ئەمریکا و ئەڵمانیاو ھۆڵەندا لەعیراق و ھەرێم ئاشکرا دەکات و بەرپرسێکی وەزارەتەکەش رایدەگەیەنێت، "بڕیارەکە بۆ چەند رۆژێکەو ھەفتەی داھاتوو دەستپێدەکاتەوە"، روونکردنەوەش دەدات لەسەر زیادبوونی ژمارەی سوپای ئەمریکا لەعیراق و ھەرێم.\nلیوا قارەمان کەمال جێگری سەرۆکی دەستەی ئەرکانی ئۆپراسیۆنەکانی وەزارەتی پێشمەرگە، بەSNNی راگەیاند، بڕیاری راگرتنی مەشق و جموجۆڵە سەربازییەکانی سوپای ئەمریکاو ئەڵمانیاو ھۆڵەندا لە عیراق و ھەرێمی کوردستان، کاتییەو لەچەند رۆژی داھاتوودا دەستپێدەکاتەوە.\nبەوتەی ئەو بەرپرسە باڵایەی وەزارەتی پێشمەرگە، ھەفتەی داھاتوو پڕۆسەی مەشقپێکردنی ھێزە عیراقیەکان و پێشمەرگە لەلایەن ئەمریکاو ئەڵمانیاو ھۆڵەنداوە دەستپێدەکاتەوە.\nلەبارەی کاریگەری ئەو بڕیارەی ئەمریکا لەسەر راگرتنی ھاوکارییە داراییەکانیان بۆ پێشمەرگە کە بەشێکیان بۆ موچەیە، لیوا قارەمان کەمال ئاشکرایکرد، ئەو دوو پرسە جیاوازن و بڕیارەکەی ئەمریکا کاریگەریی لەسەر ئەو ھاوکارییانە نابێت.\nبەرپرسەکەی وەزارەتی پێشمەرگە لەسەر قسەی شێخ موزاحم حوێت وتەبێژی ھۆزە عەرەبەکان لەناوچە دابڕێندراوەکان لەبارەی زیادبوونی ژمارەی ھێزەکانی ئەمریکا لە عیراق و ھەرێم ھاتەدەنگ و وتی: "وەکو وەزارەتی پێشمەرگە ئاگاداری ئەوە نین کە ئەمریکا ژمارەی ھێزەکانی لە ھەرێم و عیراق زیاد کردبێت".\n3 مانگ پێشتر - May 15 2019 5:14PM


سمیناری شیکردنەوەی سیاسەتە گشتیەکانی حدک لە لایەن د. ئاسۆ حەسەن زادە جێگری سکرتێری گشتی حیزبی دێموکراتی کوردستان بەشی دوو کۆتایی\nسمینارێک ەسەبارەت بەهەڵسەنگاندنی کار کردنی ١٠ ساڵەی کورد کاناڵ 6 / 8 / 2017 کۆری ڕێزگرتن لە خەبات و تێکۆشانی تێکۆشەری دێرینی دێموکرات هاشم کەریمی 20 / 7 / 2017 د،قاسملوو ناسیۆنالیزم وئەندیشەی چەپ 12 / 7 / 2017 سمیناری شیکردنەوەی سیاسەتە گشتیەکانی حدک لە لایەن د. ئاسۆ حەسەن زادە جێگری سکرتێری گشتی حیزبی دێموکراتی کوردستان 10 / 6 / 2017 سمینارێک سەبارەت بە تاوتوێی گۆرانکارییەکانی ناوچە لە وڵاتی ئالمان 30 / 5 / 2017


پلەبەرزكردنەوەی فەرمانبەر و مامۆستایان دەست پێدەكاتەوە\nھەولێر-KDP.info- سەرۆكی یەكێتیی مامۆستایانی كوردستان گوتی، ماوەیەكە ئەنجوومەنی وەزیران بڕیاری داوە پلەبەرزكردنەوەی فەرمانبەر و مامۆستایان دەست پێبكاتەوە، بەڵام وەزارەتی دارایی سەرقاڵی دانانی میكانیزمێكە بە ھەماھەنگی لەگەڵ وەزارەتەكان بۆ ئەوەی دەست بە پلەبەرزكردنەوە بكرێت، چونكە ھەندێك وردەكاری و زانیاری پێویستە.\nعەبدولواحید محەمەد، بە ماڵپەڕی فەرمیی پارتی دیموكراتی كوردستانی راگەیاند، ئەنجوومەنی وەزیران ماوەیەكە بڕیاری داوە كە پلەبەرزكردنەوەی فەرمانبەر و مامۆستایان دەست پێبكاتەوە و فەرمانەكە رەوانەی وەزارەتی دارایی كراوە، ئێستاش وەزارەتی دارایی بە ھەماھەنگی لەگەڵ وەزارەتەكان، سەرقاڵی دانانی میكانیزمێكن بۆ دەستپێكردنەوەی پلەبەرزكردنەوە و ھەر كاتێك لەسەری گەیشتنە رێككەوتن، پلەبەركردنەوە دەست پێدەكاتەوە.\nناوبراو گوتیشی، ئەو كارە پێویستی بە ھەندێك كات ھەیە تاوەكو دەست پێبكاتەوە، چونكە ماوەی چوار ساڵە بە ھۆی قەیرانی داراییەوە راگیراوە و ژمارەیەكی زۆری مامۆستا و فەرمانبەر كاتی پلەبەرزكردنەوەیان ھاتووە، بۆیە وەزارەتی دارایی پێویستی بە زانیاری تەواو و پارەش ھەیە بۆ ئەوەی ئەو كارە ئەنجام بدات، بەڵام بەردەوام كاری تێدا دەكرێت و ھەر كاتێك تەواو بوو، پلە بەرزكردنەوە دەست پێدەكاتەوە.


له‌دژی په‌یه‌ده مانگرتن و رێپێوان ده‌ستپێده‌كات\nبه پێی لێدوانی یه‌كێك له سه‌ركرده‌كانی ئەنجوومەنی نیشتیمانی کورد-سووریا "ئه‌نه‌كه‌سه" بۆ ماڵپه‌ڕی فه‌رمی پارتی مانگرتنه‌كانیان دژی په‌یه‌ده فراوان ده‌كه‌ن و له هه‌رێمی كوردستانیش مانگرتن ده‌ستپێده‌كه‌ن تا ئازادنه‌كردنی ئه‌ندامه‌كانیان له‌لایه‌ن په‌یه‌ده‌وه.\nنەواف رەشید بەرپرسی نووسینگەی ئه‌نه‌كه‌سه له ھەرێمی کوردستان ده‌ڵێت: له ماوەی ئه‌و پێنج رۆژەدا كه لە رۆژئاوای کوردستاندا مانگرتنیان ڕاگه‌یاندووه، مانگرتووان ورەیان بەرزە و باس لەوە دەکەن كه بەردەوام دەبن تاوەکو داواکارییەکانیان جێبەجێ دەکرێت و زیندانییه‌كانیان ئازاد دەکرێن. تیمی تەندروستی سەردانی مانگرتووانی كردووه و، له‌خه‌م دۆخی ته‌ندروستییاندان"\nبه وته‌ی نەواف رەشید بۆ ماڵپەڕی فەرمیی پارتی بڕیارە مانگرتنەکە فراوانتر بکرێت و له هه‌فته‌ی داهاتووشدا له باشووری كوردستان مانگرتن رابگه‌یه‌نن له یه‌كشه‌ممه‌ی داهاتوه‌وه و ھەر رۆژە و لە کەمپێک مانگرتن ئه‌نجام ده‌ده‌ن.\nناوبراو جه‌ختده‌كاته‌وه كه ''بەردەوام دەبین لە مانگرتن و ھەڵوێست وەرگرتن، تاوەکو پارتی یه‌كێتیی دیموكرات(پەیەدە) زیندانیانی ئێمە ئازاد دەکات، بەڵام تاوەکو ئێستا بێدەنگە".


دیمه‌شق "ئیدانه"ی رێككه‌وتنی نه‌وتیی هه‌سه‌ده و كۆمپانیایه‌كی ئه‌مه‌ریكایی كرد\nئه‌و رێككه‌وتنه به پووچه‌ڵ و بێ نرخ ده‌بینێت\nKurdistan24 هەولێر 13:45 August 2 2020\nهه‌سه‌ده نه‌وت كورد رۆژئاوای كوردستان باكووری سووریا سوپای ئه‌مه‌ریكا دیمه‌شق قه‌یرانی سووریا\nحكومه‌تی سووریا، "به توندی" ئیدانه‌ی رێككه‌وتنی نێوان هێزه‌كانی سووریای دیموكرات(هه‌سه‌ده) و كۆمپانیایه‌كی نه‌وتی ئه‌مه‌ریكایی كرد. دیمه‌شق ئه‌و رێككه‌وتنه‌ی به "هه‌وڵێك بۆ دزینی نه‌وتی سووریا به پشتیوانی و چاودێری ئه‌مه‌ریكا" وه‌سفكرد.\nوه‌زاره‌تی ده‌ره‌وه‌ی سووریا، رایگه‌یاند، "ئێمه ئه‌و رێككه‌وتنه به دزینی نه‌وتی وڵاته‌كه‌مان هه‌ژمار ده‌كه‌ین و رێككه‌وتنه‌كه ته‌نیا ئه‌وه ده‌گرێته‌خۆی كه، له نێوان دز و دزی كڕیاردا واژوو كراوه".\nبه‌رپرسێكی وه‌زاره‌تی ده‌ره‌وه‌ی سووریا راشیگه‌یاند، "ئه‌و رێككه‌وتنه ده‌ستدرێژیكردنه بۆ سه‌ر سه‌روه‌ری سووریا و به‌رده‌وامیدانه به رێبازی دوژمنایه‌تی ئه‌مه‌ریكا له هه‌مبه‌ر سوریا و هه‌وڵێكه بۆ دزینی سامانی گه‌لی سووریا و درووستكردنی ئاسته‌نگ له به‌رده‌م بنیاتنانه‌وه‌ی ده‌وڵه‌تی سووریا و هه‌موو ئه‌و وێرانكارییه‌ی كه زۆربه‌ی به پشتیوانی ئیداره‌ی ئه‌مه‌ریكا تیرۆر له وڵاتدا ئه‌نجامیداوه".\nسه‌رچاوه‌كه، دووپاتیكرده‌وه، دیمه‌شق ئه‌و رێككه‌وتنه به پووچه‌ڵ و بێ نرخ ده‌بینێت و هیچ كاریگه‌ری و شوێنه‌وارێكی یاسایی لێ ناكه‌وێته‌وه.\nهه‌روه‌ها گوتی: "ئه‌و كرده‌وه دزێوانه به‌شێكه له رێبازی میلیشیای به‌كرێگیراو، كه بووه‌ته بووكه‌ڵه‌یه‌كی هه‌رزان به ده‌ست داگیركاری ئه‌مه‌ریكا".\nسه‌رچاوه‌كه، ئاماژه‌ی به‌وه‌شداوه، "سووریاییه‌كان ده‌توانن پارێزگاری له سامان و یه‌كپارچه‌یی خاكه‌كه‌یان و گه‌له‌كه‌یان بكه‌ن".\nJanuary 26 2021 17:42\nكۆرۆنا زیانی له‌ده‌ستدانی 255 ملیۆن هه‌لی كاری لێكه‌وتووه‌ته‌وه


ANF | قەڕەیلان: پێویستە گەنجان تەماشاکەر نەبن، ڕۆڵی پێشەنگایەتی خۆیان بگێڕن\nقەڕەیلان: پێویستە گەنجان تەماشاکەر نەبن، ڕۆڵی پێشەنگایەتی خۆیان بگێڕن\nقەرەیلان: پێویستە هەموو گەنجانی کوردستان تەنها تەماشاکەر و پشتیوان نەبن و لە تێکۆشان دژی داگیرکەری، سیاسەتی شەڕی تایبەت و تێکۆشانی ئازادی ڕۆڵی پێشەنگایەتی بگێڕن.\nهه‌ینی, 31 Jul 2020, 16:54\nموراد قەرەیلان فەرماندەی بڕیارگەی ناوەندی پاراستنی گەل- نەپەگە، لە پەیامێکدا بۆ ئاژانسی 'نووچە جوانـ' داوای لە هەموو گەنجانی کوردستان کرد، کە تەنها تەماشاکەر و پشتیوان نەبن و لە تێکۆشان دژی داگیرکەری، سیاسەتی شەڕی تایبەت و تێکۆشانی ئازادی ڕۆڵی پێشەنگایەتی خۆیان بەجێبێنن.\nقەڕەیالان لە پەیامەکەیدا ڕایگەیاند، "تێکۆشانی ئازادیی کوردستان ئەمڕۆ بە قۆناغێکی گرنگدا تێدەپەڕێت، شەش ساڵە داگیرکەریی تورک لەژێر دەسەڵاتی ئاکەپە- مەهەپە-دا شەڕێکی گشتیی پاکتاوکردن لەدژی ئێمە پێشخستووە، بێگومان ئێمەش بەرخۆدانمان کردووە، ڕاستە باجمان داوە، بەڵام پێگەی خۆمانمان پاراستووە و دوژمن هیچ ئەنجامێکی بەدەستنەهێناوە، دەیویست لە ماوەیەکی کەمدا لەناومان بەرێت بەڵام سەرنەکەوت، جەختی لەوەش کردووەتەوە کە؛ “ئێمە باوەڕمان بە خۆمان هەیە کە دەتوانین لەژێر هزر و فەلسەفەی ڕێبەر ئاپۆ و شوێنکەوتنی ڕیگای شەهیدە قارەمانەکان سەربکەوین."\nهەروەها باسی ئەوەی کرد، "هەڤاڵانی ڕێزدار، لە سەردەمێکی وەها گرینگدا، دەبێت گەنجانی کورد تەماشاکەر نەبن، دەبێت گەنجانی کوردستان، وڵاتانی دیموکراتیخواز، عەرەب، تورک، ئاشور و سوریان، تەنها پشتیوان نەبن، لەم کاتەدا تەنها هەوڵدانی ئاسایی پێشنەخەن و تەماشا نەکەن، پێویستە زیاتر چالاک بن و لە بەرخۆدانی گەلەکەماندا ڕۆڵی خۆیان بەڕیوەبەرن، ڕۆڵی گەنج ڕۆڵی پێشەنگایەتییە.\nئێستا هێزێک کە دژی ڕژێمی فاشیست تێکۆشان و بەرخۆدان دەکات، بێگومان تەنها گەریلا نییە، بەڵام گەریلا سەرکێشی ئەم گۆڤەندە دەکات و دوژمن هەرەزۆر لە گەریلا دەترسێت، دەیەوێت پێش هەموو شتێک گەریلا پاکتاو بکات تا بتوانێت هێزەکانی دیکەش پاکتاو بکات، لە بنەمادا دوژمن دەیەوێت بە پاکتاوکردنی بزوتنەوەی ئاپۆیی، سیاسەتی قڕکردن بەسەر هەموو کوردستان بسەپێنێت، ئامانجی ئەمەیە، بۆیە زیاتر لەسەر گەریلا بە تەکنیک و سیخوڕی شەڕەکە گەرمدەکات تا بگاتە ئامانج، دوژمن دەیەوێت کانیی گەریلا واتا گەنجان وشک بکات، گەنج نەک تەنها خاوەنداری لە خۆیان دەکەن، خاوەنداری لە وڵاتی و دۆزی خۆیان دەکەن، گەنج بیر لە داهاتووی کۆمەڵگا دەکاتەوە، دەیەوێت گەنجان بشکێنێت."\nوتیشی، "لەم سەردەمە مێژووییەدا پێویستە گەنجی کوردستان خۆی دەستپێشخەربێت، خۆی بیربکاتەوە، خۆی بجوڵێتەوە، دوو-سێ کەس یەکتر ببینن و ببنە کۆمیتەیەک و کار بکەن، بۆ نمونە لە زانکۆ کار بکەن، بە تەنها نەبن و خۆتان بگەیننە هەموو کەسێک، لە گەڕەک و کۆڵانەکان کۆمیتەی خۆتان دروستبکەن، خۆتان ڕێکخستنن، ڕۆڵ و پێگەی گەنج پێشەنگایەتییە، سەرۆک ئاپۆ ڕۆڵی گەنجی وەها دیاریکردووە، بۆیە ئەو گەنجەی لەمە تێگەیشتووە پێویستە چاوەڕیی کەس نەبێت، خۆی، خۆی بکات بە هێز، مەگەر سەرۆکایەتی لە گەنجی باری هەموو کوردستانی بە کۆڵدا نەکێشا و بەڕێکەوت؟، بەو شێوەیە گروپێکی دروستکرد، ئەوەش لەو هەلومەرجە دژوارەدا، ئێستا ئەوەندە دژوار نییە، ڕاستە فشاری پۆلیس هەیە، بەڵام دەرەفەتەکانیش زۆرن، خەڵک هۆشیارە، لەسەر ئەو بنەمایەی هەیە دەتوانن خەبات بکەن، لە هەر شوێنێک بن، دەرەوەی وڵات و چوارپارچەی کوردستان، دەستپێشخەری بکەن، خۆتان داماو نەکەن، خۆتان دەتوانن ڕێگەتان ڕوون بکەنەوە.\nموراد قەرەیلان فەرماندەی بڕیارگەی ناوەندی پاراستنی گەل- نەپەگە لە کۆتایی قسەکانیدا ئەوەی خستەڕوو،کانیی گەریلا گەنجانە، ئەمڕۆ بە سەردەمێکی گرینگی مێژووییدا تێدەپەڕین، هەڵویستی گەنجان ئەنجام دیاری دەکات، پێویستە گەنجان چاو لە شەهیدانی پێشەنگ بکەن و دوایان بکەون، چون بە ساڵان بەرپرسیارێتییان هەڵگرت، چوونە گۆڕەپانی جەنگ و ڕۆڵیان گێڕا و گەیشتنە ئاستی شەهیدبوون، ئەو هەڵویستە بۆ ئێمە نمونەیە، ئەگەر ئێمە لە هێڵی سەرۆک ئاپۆ و شوێنکەوتووی شەهیدانین، بە ڕۆحی گەنجان دەچێنە ڕێگەی سەرکەوتن، دەمانەوێت ئەم سەردەمانە بکەینە سەردەمی ڕێپێوانی ئازادی، ئازادیی ڕێبەر ئاپۆ و کوردستان، لەم سەردەمە مێژووییەدا هەموو گەنجانی ئازادیخوازیش هەڵدەستن بە خاوەنداری لە ڕۆڵ و پێگەی خۆیان.


ANF | تورکیا بەردەوامە لە پروسەی بەتورک کردنی بازاڕی قەیسەری کەرکوک\nچاودێرێکی سیاسی دەڵێت: تورکیا چاوی لەسەر چەند شوینێکی مێژوویی شاری کەرکوکە و دەیەوێت سیمای ئەو شوێنە مێژووییانە بگۆرێت بۆ تورکی.\nدووشه‌ممه, 24 Feb 2020, 12:39\nبازاڕی قەیسەری کەرکوک ساڵیك و سێ مانگ پێش ئێستا لە رووداوێکی تەموژاویدا سووتا، پاش ئەوەی سووتا لە رووداوێکی گومان لێکراودا کۆمپانیایەکی تورکیی سەر بە حکومەتی تورکیا ئامادەیی دەربڕی بۆ نۆژەنکردنەوەی و دەستی بەنۆژەنکردنەوەی کرد. لە کاتی پرۆسەی بەناو نوێژەنکردنەوە ئەو کۆمپانیایەی سەر بە دەوڵەتی تورکیا بە هەموو شێوەیەک هەوڵی گۆڕینی مێژووەکەی دا بۆ ئەوەی ئەو شوێنە مێژووییەی کەرکوک بکەن بە تورک.\nکۆتا هەوڵی بەتورک کردنی بازاڕەکە لادانی زمانی کوردی و زیادکردنی زمانی تورکی لەسەر تابلۆی بازاڕی قەیسەری مێژوویی کەرکوک بوو، ئەم هەوڵەش دووکاندارانی قەیسەرییەکە و هاووڵاتییانی کوردی کەرکوکی نیگەران کرد و دوای فشارێکی زۆر زمانی کوردییان لەسەر تابلۆی بازاڕی قەیسەری کەرکوک دانایەوە، بەڵام کردیانە سێیەم زمان لە کاتێکدا کورد زۆینەوەی شاری کەرکوک پێکدەهێنن.\nتورکیا چاوی لەسەر چەند شوینێکی مێژووی شاری کەرکوکە و دەیەوێت سیمای ئەو شوێنە مێژووییانە بگۆرێت بۆ تورکی\nهەژار کاکەیی پاریزەر و چاودیری سیاسی سەبارەت بە هۆکاری سووتاندنی بازاڕی قەسەری کەرکوک بە ئاژانسی هەواڵی فورات (ANF)ی ڕاگەیاند: "سووتاندنی بازاڕی قەیسەری کەرکوک دەستێکی سیاسی لە پشتەوەبوو بۆ ئەوەی دوای سووتاندنی بازاڕەکە تەسلیمی تورکیا بکرێت، تورکیا چاوی لەسەر چەند شوینێکی مێژوویی شاری کەرکوکە، کە دەیەوێت سیمای ئەو شوێنە مێژووییانە بگۆڕێت و بە تورکی بکات، پاش ئەوەی قەیسەریەکەیان سووتاند کۆمپانیایەکی تورکی دەرکەوت و ڕایگەیاند، ئەو قەیسەرییە نۆژەندەکاتەوە، لە کاتی پرۆسەی نۆێژەنکردنەوەی قەیسەرێکە سیما و لۆگۆ و دروشم و ئاڵای تورکی زیاد کرا بۆ قەیسەرییەکە بۆ ئەوەی بەشێوەیەک نیشانی بدەن کە ئەم قەیسەرییە موڵکی عوسمانیەکانە."\nکەرکوک کەوتۆتە ژێر پرۆسەیەکی بە عەرەب کردن و بە تورک کردن\nهەروەها هەژار کاکەیی دەربارەی یاسایی بوونی ئەو گۆڕانکارییانەی تورکیا دەیکات لە بازاڕی قەیسەری کەرکوک ڕایگەیاند: "ئەو گۆرانکارییانەی تورکیا بەسەر کەرکوک و شوێنە مێژووییەکانی ئەنجامی دەدات نایاساییە بەڵام بەداخەوە عێراق ی لە دەستداوە بەتایبەتی شاری کەرکوک کە کەوتۆتە ژێر هەژموونی هەمەلایەنەوە وە ئێستا کەرکوک کەوتۆتە ژێر پرۆسەیەکی داگیرکاری بە عەرەب کردن و بە تورک کردنی شارەکە."\nپێویستە پەرلەمانتارەکانی کەرکوک هەڵوێستیان هەبێت بەرامبەر پرۆسەی بەتورک کردنی کەرکوک\nهەروەها هەژار کاکەیی ووتی: "پێویستە لەم پرۆسەی بە تورک کردنە لایەنەکان هەڵوێستیان هەبێت بەتایبەتی ئەندام پەرلەمانەکانی کەرکوک کە پێویستە سەردانی ئەو شوێنە مێژووییە بکەن و ئەو هیمایانە هەڵگرن کە میژووی ئەو شوێنە میژوویە دەگۆڕێت."\nدەیان بارەگای دەزگا هەواڵگرییەکانی تورکیا لە کەرکوک هەیە و بە ناوی جیاواز جیاوازەوە کار دەکەن\nدەربارەی بوونی هەژموونی تورکیا لە کەرکوک هەژار کاکەیی وتی: "تورکیا ساڵانێکی زۆرە هەوڵدەدات لەناوچەکە بوونی خۆی زیاد بکات بەتایبەتی لە شاری کەرکوک، کە دەبینین بە دەیان بارەگای دەزگا هەواڵگرییەکانی تورکیا هەیە کە لەژێر ناوی جیاواز کاردەکەن."\nرێککەوتنی ژێر بە ژیرەی پارێزگاری ئێستای کەرکوک و دەوڵەتی تورک وای کردووە تورکیا زیاتر دەست کراوە بێت\nهەژار کاکەیی ئەوەشی ڕاگەیاند: "ئەمەش دەگەڕێتەوە بۆ ئەو بۆشاییە ئەمنیەی لە کەرکوک هەیە وە هەروەها ئەو ریکەوتنە ژێر بە ژێرەی پارێزگاری ئێستای کەرکوک و دەوڵەتی تورک وای کردووە تورکیا زیاتر دەست کراوە بێت، هەردوو لایەنی عەرەبی و تورکی خۆیان بەخاوەنی ئەم شارە نازانن بۆیە هەوڵ دەدەن بەرێگای بە عەرەب کردن و بە تورک کردن بەرگێکی دیکە بەسەر شاری کەرکوک بپۆشن."\nپێویست بوو سەرکردایەتی کورد دەستپێشخەری بکرایە بۆ نۆژەنکردنەوەی بازاڕی قەیسەری کەرکوک\nئۆژین جۆلا چالاکوانی مەدەنی و رۆژنامەنووس، دەربارەی هاتنی کۆمپانیایەکی تورکی بۆ گۆرینی سیمای بازاڕی قەیسەری کەرکوک بەناو نۆژەنکردنەوە بە ئاژانسی هەواڵی فورات (ANF)ی ڕاگەیاند: "بەداخەوە کە پێویست بوو سەرکردایەتی و بەرپرسانی کورد لەم شارە ئەو قەیسەریەیان نۆژەنکردایەتەوە بە حوکمی ئەوەی بازاڕی قەیسەری کەرکوک بەشێکە لە میژووی ئەم شارە وە کوردیش خۆی بە خاوەنی ئەم شارە دەزانێت بۆیە پێویست بوو سەرکردایەتی کورد دەستپێشخەری بکرایە بۆ نۆژەنکردنەوەی بازاڕی قەیسەری کەرکوک."\nکورد خاوەنی کەرکوک و مێژووەکەیەتی\nهەروها ئۆژین جۆلا ووتی: "لە ئێستادا کە کۆمپانیایەکی تورکی هاتووە بەو شێوازەی دەیەوێت گۆڕانکاری لە شێواز و نوسینی سەرتابلۆ چۆنیەتی نۆژەنکردنەوەی دەکات، هەموو کات کورد دەڵێت، من خاوەنی ئەم شارە و مێژوویەم، بازاڕی قەیسەری کەرکوکیش بەشێکە لە مێژووی ئەم شارە، بۆیە پێویست بوو لەسەر سەرکردایەتی کورد بەخاوەن دەرکەوتایە لەو بازاڕە مێژووییە."\nبەهۆی بوونی بۆشایی ئەمنی و سیاسیی کورد، تورکیا بە ئارەزووی خۆی پرۆسەی بەتورک کردنی کەرکوک بەڕێوە دەبات\nدەربارەی هۆکاری گۆڕینی ئەو شوێنە مێژووییە و بە تورک کردنی بەبێ ڕێگریکردن، ئۆژین جۆلا ووتیشی: "ئەوەی ئێستا دەکرێ لە گۆڕینی ئەو شوێنە مێژووییانەی کەرکوک لەلایەن تورکەوە بەهۆی بوونی بۆشایی ئەمنی و سیاسی کورد کۆمپانیایەکی تورکی و بەرپرسانی تورکی هاتوون بۆ نۆژەنکردنەوەی و پێویستە چاوەڕوانی زۆر لەمە زیاتر بین."\nعەبدولستار جەباری نووسەر و شارەزایی مێژوو دەربارەی مێژووی قەیسەری کەرکوک بە ئاژانسی هەواڵی فورات (ANF)ی ڕاگەیاند: "جوولەکەکانی شاری کەرکوک، کە زۆربەیان کورد بوون، ٣٥٠ ساڵ پێش ئێستا کاتێک جوولەکەکان رووبەرووی زوڵم و ستەم و دەستدرێژی دەبنەوەی لەلایەن عوسمانیەکانەوە لەسەر قەڵای کەرکوک دێنە خوارەوە و گەڕەکی تایبەت بە خۆیان دروست دەکەن کە گەڕەکی (براخ و پیرادی) بوو، کاتێک جوولەکەکان گەڕەکی خۆیان دروست کرد هەر گەڕەکێک یەک کۆڵانی هەبوو کە دوو دەرگای هەبوو و هەردوو دەرگاکە پاسەوانیان لێدانابوو تا عوسمانیەکان دەستدرێژیان لێنەکەن، پاش دروستکرنی گەڕەکەکانیان جوولەکەکان هەڵستان بە دروستکردنی بازاڕی قەیسەری کەرکوک کە نزیک لە گەڕەکەکەی خۆیان دروستیان کرد. ئەو بازاڕە بازاڕێکی مۆدێرن و سەردەمیانە بوو، کە زۆربەی دووکانی زێڕنگەری بوو، کورد و جوولەکەکان کاریان لەم بازاڕە دەکرد، چونکە کورد و جوولەکەکان دەوڵەمەندبوون و کاری بازرگانیان دەکرد وە جوولەکەکان زیاتر کاری زێڕنگەربیان دەکرد."\nلە ساڵی ١٩٥٢ جوولەکەکان عێراق بەجێدێلن بازاڕی قەیسەری کەرکوک دەبیتە بازاڕێکی کەلوپەلی سادە و کورد و تورکمان و چەند عەرەبێک نیشتەجێ دەبن\nهەروەها عەبدولستار جەباری ووتی: "لە ساڵی ١٩٥٢ جوولەکەکان بازاڕی لەسەردەم دەکەنەوە کە بازاڕێکی تایبەت بە زێڕنگەرییە، بەڵام بەداخەوە کاتێک جوولەکەکان لە ساڵی ١٩٥٢ عێراق بەجێدێلن سەرمایەکەشیان دەبەن ئەو کاتە بازاڕی قەیسەری کەرکوک دەبێتە بازاڕێکی کەلوپەلی سادە و کورد و تورکمان و چەند عەرەبێک نیشتەجێ دەبن لە بازاڕی قەیسەری کەرکوک."\nتورکیا بەشێوەیەکی پلان بۆ داڕێژراو بازاڕی قەیسەری کەرکوکی سووتاند\nهەروەها عەبدولستار جەباری ڕایگەیاند: "بەم دوایە دەستێکی ڕەش بەشێوەیەکی پلان بۆ داڕێژراو بازاڕی قەیسەریی کەرکوکی سوتاند بۆ ئەوەی تورکیا بتوانێت بەناوی نۆژەنکردنەوەوە بە خەرجکردنی پارەیەکی کەم سیمای مێژوویی بازاڕی قەیسەری کەرکوک بگۆڕێت بۆ تورکی، کە دواین هەوڵ لابردنی نووسینی کوردی لەسەر تابلۆی قەیسەرییەکە و زیادکردنی زمانی تورکی بوو، بەڵام دوای فشارێکی زۆر زمانی کوردیان دانایەوە لەسەر تابلۆکە، بەڵام زمانی کوردی لەسەر تابلۆکە زمانی سێیەمە، کە پێویست بوو زمانی یەکەم بووایە."\nدرەبارەی هەوڵە بەردەوامەکانی تورکیا بۆ گۆڕینی مێژووی کەرکوک و بەتورک کردنی شارەکە، عەبدولستار جەباری ڕایگەیاند: "تورک هەر چەندە هەوڵبدات سیمای شوێنە مێژووییەکانی ئەم شارە بگۆڕێت ناتوانێت، چونکە مێژوو شایەدە، کە کەرکوک شارێکی کوردستانییە."\nئەم بازاڕە موڵکی کوردە جوولەکەکانە\nدەربارەی مێژووی دەستبەسەر داگرتنی بازاڕی قەیسەری کەرکوک، عەبدولستار جەباری ئەوەشی ڕاگەیاند: "کاتێک جوولەکەکان عێراقیان بەجێهێشت و چوونە ئیسرائیل بەداخەوە وەزارەتی دارایی عێراق دەستی بەسەر ماڵ و موڵکی جوولەکەکاندا گرت و بازاڕی قەیسەری کەرکوک یەکیک بوو لەو موڵکانە، کە حکومەتی عێراق دەستی بەسەردا گرت، بەڵام ئەم بازاڕە بەهیچ شێوەیەک موڵکی حکومەتی عێراق نییە، بەڵکو موڵکی کوردە جوولەکەکانە، نازانم تورکیا بەچ حەقێک بە موڵکی خۆی دەزانێ."


وێنەیەك لە 27 شوبات گیراوە، بینای پەرلەمان نیشاندەدات لە ناوچەی سەوزی بەغدا. [سەباح ئارار/ئاژانسی فرانس پرێس]\nدوو هێرشی موشەك دەزگا دبلۆماسی و سەربازییەکانی ئەمریکایان کردە ئامانج لە شەوی شەممەدا (4 تەمموز)، هێزە ئەمنیەکانی عێراق یەکشەممە رایانگەیاند، زیاتر لە هەفتەیەك دوای چەند دەستگیرکردنێکی بێوێنە کە بووە هۆی بەرگرتن بە هێرشێکی هاوشێوە.\nلە تشرینی یەکەمەوە، دبلۆماتکار و سەربازانی ئەمریکا لە عێراق کراونەتە ئامانج بە زیاد له سی هێرشی موشه‌ك کە واشنتۆن لایەنە چەکدارەکانی سەر بە ئێرانی پێ تۆمەتبارکردوون.\nلە یەکەمین هەنگاوی لەمشێوەیەدا، هێزە تایبەتەکانی عێراق لە کۆتایی حوزەیراندا زیاد لە ده چەکداری سەر بە تارانیان دەستگیرکرد کە گوایا پلانی هێرشێکی نوێیان بۆسەر ناوچەی سەوزی بەغدا دانابوو، کە شوێنی باڵیۆزخانەکانی ئەمریکا و وڵاتانی بیانییە.\nبەرپرسانی حکومەتی عێراق وتیان هەڵکوتانەسەرەکە "پەیامێك" بوو بۆ بەرگرتن بە هێرشەکانی ئاییندە، بەڵام لە سەرەتای یەکشەممەدا، چەکداران هەوڵێکی دیکەیان دا.\nبەگوێرەی سوپای عێراق، موشەکێك کە ئاراسته‌ی ناوچەی سەوز كرابوو، لە نزیك ماڵێك کەوته‌وه و منداڵێکی بریندارکرد.\nراشیگه‌یاند: "هاوکات، هێزەکانمان توانییان بەرپەچی هێرشێکی دیکە بدەنەوە و ده‌ستبگرن به‌سه‌ر موشەکێکی کاتیوشا و موشەكهاوێژێكدا کە بنکەی تاجییان لە باکوری بەغدا ده‌كرده ئامانج."\nبەگوێرەی سەرچاوەیەکی باڵای ئەمنی عێراق، هەوڵەکان تەنیا چەند کاتژمێرێك پێش ئەوە هاتن کە باڵیۆزخانەی ئەمریکا تاقیکردنەوەی بۆ سیستمێکی نوێی بەرگری موشەکی دەکرد بەناوی سی-رام (C-RAM).\nسی-رام، کە پێشتر لەمساڵدا دامەزرێنرا لە باڵیۆزخانەكه، پشکنین بۆ موشەکی هەڵدراو دەکات و لە هەوادا دەیانتەقێنێتەوە بە كردنه ئامانجیان بە هەزاران فیشەك لە خولەکێکدا.\nئەمریکا 'دەستخۆشی' دەکات لە دەستگیرکردنەکان\nئەمریکا کەتائیب حیزبوڵڵا تۆمەتباردەکات بە هێرشەکان، کە لایەنێکی پشتیوانیکراوە لەلایەن تارانەوە و به‌شێكه له تۆڕێکی عێراقی له یه‌كه چه‌كداره‌كان، ناسراو بە هێزەکانی حەشدی شەعبی، کە له‌ژێر سەرپەرشتی دەوڵەتدایه.\nواشنتۆن داوای لە کاربەدەستانی عێراق کردووە کە تووندتر بن لەسەر ئەم گروپە. هێزە ناوخۆییەکان ماوەیەکی زۆر دوودڵ بوون و دەترسان لەوەی كرده‌ی راستەوخۆ دژی کاراکتەرێکی هێندە بەهێز پێکدادانی فراوانتری لێبکەوێتەوە.\nبەڵام مانگی رابردوو، هێزە ئەمنیەکانی دەوڵەت یەکەم هەڵکوتانەسەری لەوشێوەیەیان ئەنجامدا دژی بنکەیەکی کەتائیب حیزبوڵڵا لە کەناری بەغدا و ده‌ستیانگرت به‌سه‌ر چەند موشەکێکدا و 14 چەکداریان دەستگیرکرد کە گوایە پلانی هێرشێکیان هەبووە بۆسەر ناوچەی سەوز. لە ماوەی چەند رۆژێکدا، هەمووان ئازادکران تەنیا یەك چەکدار نەبێت.\nدەستگیرکردنەکان لەلایەن وەزیری دەرەوەی ئەمریکاوه، مایك پۆمپیۆ، دەستخۆشی لێکرا، کە وتی گروپە یاخییەکان "گەورەترین ئاستەنگن لەبەردەم کۆمەك و وەبەرهێنانی ئابوری زیاتردا" لە عێراق.\nهەفتەی رابردوو تی: "کارەکانی بەغدا هەنگاوێکن بە ئاراستەی دروست و دەستخۆشییان لێدەکەین."\nهێرشێکی موشەکی دەگمەن له بەغدا به‌ڕۆژ له‌كاتی سه‌ردانی وەزیری دەرەوەی ئێراندا\nلانیکەم دوو موشەک له دەرەوەی باڵیۆزخانەی ئەمریکا كه‌وتنه‌وه لە ناوچەی سەوز -- دواهەمین هێرش لە زنجیرە هێرشێکی هاوشێوە کە ده‌زگاكانی ئەمریکا دەکەنە ئامانج.


وتەبێژی وەزارەتی دەرەوەی ئێران ڕایگەیاند، لەگەڵ نزیکبوونەوەی ساڵیادی تیرۆری قاسم سولەیمانیدا، دادگایەکی تایبەت بەو تیرۆرە ئامادە دەکرێت و هۆکاری کوشتن و ئەو لایەنانەی دەستیان لە ڕووداوکەدا هەبووە ڕادەگەیەندرێت.\nسەعید خەتیبزادە، وتەبێژی وەزارەتی دەرەوەی ئێران ڕایگەیاند، ” لە سەرەتای دروستکردنی کابینەی نوێی حکومەتەوە بە سەرۆکایەتی ئیبراهیم رەئیسی لیژنەیەک بۆ دروستکردنی ئەو دادگایە دروستکراوە و کارەکانی بەڕێوەدەبات”.\nبە وتەی وتەبێژەکەی وەزارەتی دەرەوەی ئێران، لیژنەکە لە وەزارەتی دەرەوە و وەزارەتی داد و سوپای پاسداران و فەیلەقی قودس پێکهێندراوە”.\nبەرپرسانی ئێران پێشتر ڕایانگەیاندووە سەدان پەڕە زانیارییان لەبارەی تیرۆری قاسم سولەیمانییەوە کۆکردوەتەوە و دادگای تیرۆری سولەیمانی دەیخوێنێتەوە و بڕیاری کەسانی تاوانبار و لایەنی دیکە دەدات.\nتا ئێستا دیارنییە ئێران دەیەوێت لە چ شوێنێک و چۆن دادگایەکی نێودەوڵەتی دروستدەکات، تا بتوانێت تۆمەتبارانی ڕاگەیەندراو دەستگیربکرێن.\nکەمێک پێش ئێستا لەلایەن چەکدارێکەوە دەستڕێژی گولە لە چەند پۆلیسێک کراوە لە شارۆچکەی “دەڕەشار” لە پارێزگای ئیلام لە…\nسەرۆكایەتیی سوریا ڕایگەیاند، بەشار ئەسەد مەرسومی پێكهێنانی حكومەتی نوێی بە سەرۆكایەتیی حسێن عەرنووس دەركردووە. بەپێی پێكهاتەی حكومەتەكە، زۆرینەی…


بەشێك لە سەركردەكانی یەكێتی خۆزگە بە پێش كۆنگرە دەخوازن\n:: PM:10:37:12/02/2020 \nكۆنگرەی چوارەمی یەكێتی نیشتمانیی كوردستان نەك نەیتوانی كێشەكانی ناو یەكێتی چارەسەر بكات و باڵباڵێن كەم بكاتەوە و وای لێهاتووە بەشێك لە سەركردەكانی ئەو حزبە خۆزگە بە پێش كۆنگرە بخوازن، پەرلەمانتارێكی ئەو حزبەیش ئاماژەی كرد، بافڵ تاڵەبانی و لاهور شێخ جەنگی دەبنە هاوسەرۆكی یەكێتی و رەنگە جێگری هاوسەرۆكیش بە كوڕەكانی كۆسرەت رەسووڵ بدرێت.\nشیرازەی یەكێتی تێكدەچێت و باڵباڵێن زیاتر و زەقتر دەبێت\nبەپێی زانیارییەكانی "وشە"، ئەمڕۆ چوارشەم 12ی شوبات بەهۆی قووڵبوونەوەی كێشەكان لەدوای چەسپاندنی بابەتی هاوسەرۆكی لە پێڕەوی ناوخۆدا، بەشێك لە سەركردنەكانی یەكێتی خۆزگە بە پێش كۆنگرە دەخوازن و ئاواتەخوازن كۆنگرەیان نەكردایە.\nلە پرسی كێشەكانی نێوان باڵی كۆسرەت رەسووڵ و باڵی لاهوور و بافڵ، ئەمڕۆ هەریەك لە بافڵ تاڵەبانی و لاهور جەنگی، بۆ رێككەوتن لەسەر كێشەكان و رازیكردنی بە هاوسەرۆكی، سەردانی ماڵی كۆسرەت رەسوڵ، سەرۆكی ئەنجوومەنی باڵای سیاسی و پاراستنی بەرژەوەندییەكانی یەكێتییان كرد، "وشە" بۆ وەرگرتنی زانیاری زیاتر پێوەندی بە چەندین سەركردە و پەرلەمانتاری ئەو حزبەوە كرد، بەڵام هیچیان ئامادە نەبوون زانیاری بدەن.\nراهی رەهبەر، ئەندامی پەرلەمانی كوردستان لە فراكسیۆنی یەكێتی بە "وشە"ی راگەیاند، بەپێی ئەنجامەكانی كۆنگرە بێت، بافڵ تاڵەبانی و لاهور شێخ جەنگی دەبنە هاوسەرۆكی یەكێتی، ئاماژەی كرد، رەنگە بژارەی پێدانی پۆستی جێگری هاوسەرۆكەكان بە كوڕەكانی كاك كۆسرەت بێتە پێشەوە، بەڵام ئەویش دەكەوێتە دوای كۆتایی پەسەندكردنی پێڕەوی ناوخۆ.\nبە گوتەی ئەو پەرلەمانتارە، تەنیا چەند مادەیەكی پێڕەوی ناوخۆ ماون دەنگیان لەسەر بدرێت و دوای ئەوەیش هەڵبژاردن بۆ هاوسەرۆكانی یەكێتی دەكرێت.


لە خەونی دەوڵەتەوە بۆ هەڵواسینی هیوا لەسەر تەنافی داعش\nجموجووڵەكانی ئەم دواییەی داعش لە خوارووی كەركوك، جگە لە گەیاندنی زیان بە هێزە عێراقییەكان و شپرزەبوونیان، دەرگای شەپۆلێكی نوێی جەنگی دەروونی و پڕوپاگەندەو تۆقاندنی خەڵكی كەركوكی لێكەوتووەتەوە.\nرەنگە ئەجێندا سیاسییەكان بە تەنها فاكتەری گەورەكردنەوەی ئەو پرسە نەبن، بەڵكو لای زۆرێك پرسێكی سۆزداری دەرهاویشتەی پرۆسە پێچەوانەكەی كارو كاردانەوەیەو وەكو هیواو فریادڕەسێك لێی بڕوانن بۆ چارەسەركردنی دۆخی كەركوك و لەدەستدانی پێگەو پایەكانی بەڕێوەبردن و پێشێلكردنی مافە دەستوورییەكانی خەڵكەكەی بە گشتی و كورد وەكو زۆرینەی پێكهاتەكەی شارەكە بەتایبەتی، چونكە، تا ئەنجامدانی ریفراندۆمەكەی 25ی ئەیلوولی پارساڵ و پێش لەشكركێشیەكەی 16ی ئۆكتۆبەری هێزەكانی عێراق بۆ ناوچە دابڕێندراوەكان لە شەنگالەوە تا جەلەولا، كوردو هێزی پێشمەرگە یاریكەرێكی سەرزەوی ئەو ناوچانەبوون و جێی بایەخی جیهان بوو، بەڵام لە ئێستاو لەگەڵ ئەوەی بەپێی دەستوور مافی بوونی لەو ناوچانە هەیە، چ وەك بەشێك لە سیستمی بەرگری عێراق و چ ناوچەكەش وەكو ناوچەیەكی كێشە لەسەرە لە نێوان هەرێم و ناوەند، بەڵام ئێستا ئەو مافەو چەندین مافی دیكەی كورد لەو ناوچانە پێشێلكراوە، هۆكارەكەش دەگەڕێتەوە بۆ پەرتەوازەیی كوردو پشتكردنی كۆمەڵگەی نێودەوڵەتی لێی، كە ناوەندی تووشی حاڵەتی لەخۆباییبوون كردووە.\nئاماژەكانی هەڵچنینی هیوا لەسەر هێزێكی بێ ئامانی وەكو داعش، بۆ گۆڕینی واقعی تاڵی هەرێمی كوردستان بە گشتی كەركوك و شاری كەركوك بە تایبەتی ئەوەندەی هەڵچنینی هیوایە لەسەر پرەنسیپی (دوژمنی دوژمنەكەم دۆستمە) سەد ئەوەندە ئاماژەی بێئومێدبوونە لەسەركردایەتی كورد تاكو جارێكی دیكە بتوانێت گەمەیەكی سیاسی تەندروست بكات و باری كورد راست بكاتەوەو پێگەی لە ناوچەكە بەهێزبێتەوە، چونكە پێش كەمتر لە چوار ساڵ لەمەوبەر بینیمان گرەوكردن لەسەر داعش چ كارەساتێكی لە شەنگال و ناوچەكانی دیكە خوڵقاندو تەنانەت پایتەختی هەرێمی خستینە مەترسییەوە... داعشێكی بونیادنراو لەسەر پیرۆزركردنی فكری عروبی و سوننەگەرایی، دیوەكەی دیكەی هەمان دراوی بونیاندراو لەسەر فكری عروبی و شیعەگەراییە كە ئێستا حاكمی رەهای عێراقە، ئیدی چۆن چاوەڕێی ئەوەی لێدەكرێت بەر بە شاڵاوی نوێی تەعریب بگرێت؟!\nسەركردایەتی كورد و حیزبە سیاسییەكان لە بری جوانكردنی رووی داعش، پێویستە رووی خۆیان لای خەڵكی ئەو ناوچانەو تەواوی هاوڵاتیانی هەرێم جوان بكەنەوە، دەبێت كورد رێگەچارەیەك بدۆزێتەوە بۆ گەڕانەوەی هێز و هەژموون و بەشداریكردنی لە ئیدارەدانی مەدەنی و سەربازی ئەو ناوچانە، مەسەلەكەش پێویستی دروستكردنی سیناریۆیەكی رێكخراوو جوڵەیەكی ژیرانە هەیە كە پێویستی بە پشتگیری كۆمەڵگەی نێودەوڵەتییە، ئەوەش بە گێڕانەوەی متمانەیان دەكرێت، چونكە بەهۆی حیساب نەكردن بۆ ئامۆژگاری دۆستەكانمان، لە مەحفەلی نێودەوڵەتیدا لایەنگرێكی زۆرمان لەدەستداوەو ئەزموونیش ئەوەی سەلماندووە كە لەدەستدانی متمانەی كۆمەڵگەی نێودەوڵەتی چ گورزێكی گەورەیە بۆ هەر دۆزێك و لەوەش قورستر گێڕانەوەی ئەو متمانەیەیە.\n 2147 جار بینراوه\n2/24/2018 6:40:29 PM


دەزگای دۆستایەتی ئیسرائیل کورد: پێیرۆ پرۆگرامی ناخۆیی دەزگای دۆستایەتی ئیسرائیل کورد\nدەزگای ئیسرائیل کورد و یاساکانی ئیمە ریز لە یاساکانی نیشتمانی دەگرین و هەر ریکخراوەیک لە یاساکانی نیشتمانی لابەدات ئەوا دەکەویتە بەر رەخنەی ئیمە .\nیاساکانی نیشتمانی چێن؟\n١ هیچ ریکخراوەیکی کوردستانی بووی نییە بکەویتە بەر دۆژمن و راکیشی بکات بوو داگیرکردنی خاکی کوردستان و یان هاوکار دۆژمن بکات دەژ بە کورد ئەمانە وەک خەیانەتی نیشتمانی لە قەلم دەدرین ئەو کەسانە و یان ئەو سەرکردانی وا دەست بە کاری وەها بەبن دەبێت بەدرینە دادگا و سزا بەدرین.\n٢ هەموو ریکخراوەکانی کوردستان دەبێت ریز لە بیررای یەکتری بگرەن و پێکەوە کار بکەن بوو ئازادی کوردستان.\nجا هەر ریکخراوەیکی کوردستان بە ئاشکرا و یان نەهینی هاوکاری داگیرکەرانی کوردستان و دۆژمنانی کورد بکات خەیانتکارە و دەبێت سەرکردەکانی ئەو ریکخراوانە سزابەدرین.\nدەزگای دۆستایەتی ئیسرائیل کورد ریز لە هەموو ئائینەکان دەگرین وەک موسلمانان و جووەکان مەسیحیەکان ئیمە دەژایەتی هیچ ئائینیک ناکەین و ریز لە هەموو ئائینیک دەگرین.\nئامانجەكانی دەزگای دۆستایەتی ئیسرائیل-كورد\nدەزگای دۆستایەتی ئیسرائیل-كورد دەزگەیەكە سەرەتاكانی ساڵی 2009 لەلایەن بەڕێزی مەولود ئافەند و داوود باغستانی هاتە دامەزراندن، بەڵام تا ئێستە لەلایەن حكوومەتی هەرێمەوە وەك ناوەندێكی رەسمیی نەناسراوە.\nبەلام سامۆئیل کرماشانی لە سالەکانی ٢٠٠٠ و ٢٠٠١ دا هەولی دا ریکخراوەیک هاوشیوە درۆست بکات بەلام کەس حازەر نەبوو خۆیی لی بەدات چونکە ئەو کاتە خەلکی کوردستان وەک ئەمرۆ بیریان نەدەکردەوە و ئاستی وشیاری خەلک ئەوندە برەز نەبوو وەک ئەمرۆ. بوو هاوکاری کردن داوامان لە لایەنگرانی حیزبی دیمۆکراتی کوردستان کرد ئەوان بەداخەوە وەها وەلامی ئێمەیان دایەوە کە حیزبی دیمۆکراتی کوردستانی ئیران ریگا نادات هیچ ریکخراوەیکی مورتجەع لە کوردستاندا درۆست بەبیت.\nئیسرائیل-كورد پەیامێكی دیار و بەرچاوی هەڵگرتووە و كار لەسەر بەرژەوەندییە هاوبەشەكانی ناڤبەر ئیسرائیل و كوردستان دەكات و چەند پرسگەلێكی تری نێوان ئەو دوو لایەنە بەگرینگ وەردەگرێ.\nئەو دەزگەیە هەوڵ دەدات ئەوە روون بكاتەوە كە بۆچی نابێ ئێمە شانازی بەمێژوو، كولتوور، دۆستان و تواناكانی خۆمان بكەین، چونكە سەرجەم گەلانی تری دنیا ئەو قۆناخەی ئێستەی ئێمەیان بڕیوە و تێپەڕاندووە.\nكورد، هێزێكی باشی هەیە بۆ ئەوەی سوود لە ئیسرائیل وەربگرێ و دواتر لە ئەمەریكا بۆ ئەوەی بەرەو سەربەخۆیی هەنگاو بنێ، لەو نێوەندەدا كۆمەڵێك دەرفەتی باشی هاوكاری لە نێوان كوردستان و ئیسرائیلدا هەیە.\nهەردوو لایەنی كورد و ئیسرائیل لەلایەن دوژمنانی توندڕۆی خۆیانەوە چەوساونەتەوە و كەوتوونەتە ژێر هەڕەشەی جۆراوجۆری لایەنەكان و دوژمنانی هاوبەشیان. زۆربەی عەرەبەكان و رێژیمی ئێستەی ئێران و تیرۆریستەكان گەمارۆی كورد و جوویان داوە، بۆیە پێویست دەكات فۆبیای پێگەیشتن و پێوەندیی هەردوو لایەنی ئیسرائیلی و كوردستانی بشكێ و ئەو پێوەندییە ساز بكرێ.\nكرانەوەی سیاسیی نێوان ئیسرائیل و كوردستان دەكرێ وەك بەرژەوەندیی هەردوولایەن بێتە دانان. كوردستانێكی بەهێز لە ناوچەكەدا دەتوانێ فشار بخاتە سەر ئێران، توركیا و عەرەبەكان. ئیسرائیل لە چەند بەرەیەكدا دژی دوژمنانی ئێستەی لە شەڕ دایە، واتە كورد دەتوانێ لەوبارەیەوە هاوكاری و پاڵپشتی بێ و بچێتە بەرەی ئیسرائیل و هاوكاری لایەنی ئیسرائیلی بكەن دژی ئەو وڵات و لایەنانەی هەولێ سڕینەوە و نەهێشتنی كورد و ئیسرائیل دەدەن.\nلەلایەكی ترەوە، ئیسرائیل دەكرێ وەك نموونەیەك لە ئاوارەیی بۆ كوردان بێتە دانان، چونكە لە سەرەتاوە جووەكان وەك كورد بێ ماڵ و حاڵ بوون و شوێنێك نەبوو تێیدا بژین، بەڵام ئەوان یەكیان گرت و ئەقڵ و هزریان خستە خزمەت پاراستنی خۆیان.\nئیسرائیل لە دۆخی هەستیاری كورد تێ دەگات، واتە دەزانێ چون چارەسەریش بكات. كورد پێویستی بە وڵاتەیە بۆ ئەوەی سەرجەم پێكهاتە جۆراوجۆرەكانی خۆی كۆی سەر یەكتری بكاتەوە و كوردانی پەڕیوەی بەشەكانی تری دنیا بخاتەوە سەر نیشتمانی كورد. كورد مافی خۆیەتی وەك نەتەوەیەك لە وڵاتێكدا بژی و بۆ ئەو مەبەستە ئیسرائیل و جوو بە نموونە وەربگری.\nئەوە مەبەست و ئامانجی دەزگەی ئیسرائیل-كوردە و ئاشكرایە و لە سەرجەم قسە و گوتاری رۆژانەی هەر كوردێكدا رەنگ دەداتەوە.\nدۆخی ئێستەی دەزگەی ئیسرائیل-كورد\nهەرێمی كوردستان وەك بەشێك لە رۆژهەڵاتی ناوەڕاست لەلایەن ئایدیۆلۆجی ئیسلامیی وڵاتانی دراوسێ گەمارۆ دراوە، بەتایبەت لە عێراقدا كە بە دۆخێكی هەستیاردا تێدەپەرێ و ئێمەش لەو ناوچەیە هەڵكەوتووین.\nلە سەرەتاوە نووسینی وشەی ئیسرائیل لەسەر رۆژنامە یان گۆڤارێك لە هەولێری سەر بە عێراقی ئیسلامی زۆر مەترسیدار و بە فۆبیا دەهاتە دانان.\nئێستە دۆخی ئیسرائیل-كورد لە هەرێمی باشترە و هۆكارەكەی رۆڵی دەزگاكەمان بۆ تێگەیشتنی خەڵك لە پرسەكە دەگەڕێتەوە و رەزامەندیی زیاتر لەسەر پەسندكردنی پێوەندیی دوو نەتەوەی كورد و جوو ئێستە لە كوردستان زیاترە.\nحكوومەتی هەرێمی كوردستان بە شێوەی راستەوخۆی هیچ گرینگییەی بە دەزگەكە و چالاكییەكانی نەداوە، بەڵام هەندێك نیشانە هەن ئاماژەن بەوەی بەرپرسانی رەسمیی لە دوورەوە و بەنهێنی چاودێریی كارەكانی ئێمە دەكەن.\nدۆخی ئابووری و داراییی دەزگە باش نییە و پێویستیی بەپاڵپشتیی زیاتر هەیە بۆ ئەوەی بتوانێ مەبەست و ئامانجە سەرەكییەكانی خۆی سەر بخات.\nبارودۆخی ئەمنی و تەناهیمان خراپە و بەرەوڕووی هەڕەشەین، بەڵام ئێمە تا ئێستە توانیومانە خۆمان بپارێزن و بەشێوەیەكی تاكەكەسی ئاگەداری خۆمان بین، بێ ئەوەی حكوومەتی هەرێم و هیچ لایەنێكی تری حكوومەتی هەرێمی كوردستان لەوبارەیەوە هاوكاری تایبەت و راستەوخۆمان بكات.\nئامانج و مەبەستە سەرەكییەكانی ئێمە:\nكۆمەڵێك مەبەست و ئامانج و پرسگەل هەن كە لەلایەن دەزگەی ئیسرائیل-كوردەوە لە هەرێمەكەدا كاریان لەسەر دەكرێ، لێرەدا هەموویان لە 15 خاڵدا كوورت كراونەتەوە و دەتوانین وەك ئامانجە سەرەكییەكانی خۆمان و سیاسەتی دەزگە ناوی ببەین:\nدڵنیاكردنەوەی حكوومەتی هەرێمی كوردستان لەوەی گەشەكردنی ئێمە و پەرەسەندنمان زیان بەو ناگەیەنێ و تەنانەت بۆ داهاتووی ئەوانیش سوودمەند دەبێ.\nپاراستنی بەرژەوەندییە هاوبەشەكانی ئیسرائیل و كورد لە هەرێمەكەدا گرینگترین مەبەست و ئامانجی دەزگاكەیە.\nهەوڵی كۆكردنەوەی سەرجەم ئەو سەرچاوە مێژوویییانە دەدەین كە پێوەندییان بە رووداوەكانی رابردووی كورد و جووەوە هەیە.\nئەو رووداوە مێژویییانە دەخەینە روو كە بەشێوەیەكی هاوبەش تووشی كورد و جوو بوونەتەوە.\nدۆزینەوەی ئەو سیاسەتوانە كورد و جووانەی بڕوایان بەبوونی پێوەندیی بەهێزی نێوان دوو نەتەوەدا هەیە.\nروونكردنەوە و یەكخستنی ئەو خەڵكە رۆشنبیر و ئەكادیمییانەی كە لەبارەی پێوەندیی كورد و جوو دەزانن.\nئامادەكردنی پڕۆژەیەكی تایبەت بە دۆستایەتیی كورد و جوو بۆ رێكخراو و ناوەندە نێودەوڵەتییەكان و ئاگەداركردنەوەی لە بوونی پرسێكی لەو شێوەیە لە كوردستان.\nدۆزینەوەی بەڵگەی باوەڕ پێكراو و قسەكردنی ئەو خەڵكانەی ئاگەداری پێوەندیی كورد و جوون و كردنیان بە بەڵگەی مێژوویی.\nئاشكراكردن و لەقاودانی ئەو هۆكارانەی كە بەڕاستی رێگە لە هاتنە ئارای پێوەندیی كورد و ئیسرائیل و دۆستایەتیی ئەو دوو لایەنە دەگرن.\nدەستنیشانكردنی خاڵە لاواز و بەهێزەكانی كورد و جوو و هاوكات كاركردن لەسەر خاڵە بەهێزەكان و بەهێزكردنی لایەنەكانی تری پرسەكە.\nدیاریكردنی رۆژێكی جیهانیی تایبەت بە رۆژی دۆستایەتیی كورد و جوو.\nدانانی پلان بۆ سازدانی چالاكییەكانی وەك سێمینار و كۆنفرانس لەبارەی پرسەكان.\nخۆپاراستن و دووركەوتنەوە لە هەرجۆرە كێشەیەكی پێوەیست بە ئاینەكان و لەوانە مسوڵمانان و كریستیانەكان.\nتێكەڵبوون لەگەڵ ئەكادیمییەكانی عەرەب و هەروەها ئەوانەی كورد و جوو وەك دوو نەتەوەی سەربەست و سەربەخۆ دەناسن بەبێ هیچ جۆرە چەوسانەوە و داگیركارییەك.\nپێشاندانی ئەو مەبەستەمان كە ئێمە كار دەكەین و هەوڵ دەدەین بۆ ئەوەی نەتەوەكەمان لەژێر داگیركاری رزگار بكەین و بەڕاستی هیچ مەبەستی ترمان نییە.\nلێرەدە باس لە چەند كار و چالاكیی سەرەكیی دەزگەی ئیسرائیل-كورد دەكەین لە ماوەی یەكساڵ و نیوی رابردوودا:\nدەرچوونی 20 ژمارەی گۆڤاری ئیسرائیل-كورد و بەردەوامبوون لەسەر دەركردنی.\nدەرچوونی 2 ژمارەی ئینگلیزی گۆڤاری ئیسرائیل-كورد\nچاپ و بڵاوكردنەوەی بڵاڤۆكێكی تایبەت بە ئیسرائیلناسی بۆ پێدانی زانیاریی زیاتر لەسەر ئیسرائیل.\nچاپ كردنی یەكەم رۆژنامەی ئیسرائیل-كورد لە ئۆرشەلیم بە زمانی عیبری.\nكردنەوەی نووسینگەی تایبەتی گۆڤاری ئیسرائیل-كورد لە ئیسرائیل و چاپ و بلاوكردنەوەی گۆڤاری ئیسرائیل-كورد بە زمانی ئینگلیزی.\nجگە لە زنجیرەیەك كار و چالاكیی پێوەندیداری تر لەگەڵ لایەنەكانی رەسمی، ناڕەسمی، كولتووری و ئەوانەی دەكرێ وەك سەرچاوەیەك بۆ سەرخستنی مەبەستەكانی دەزگای دەزگای دۆستایەتی ئیسرائیل-كورد سوودیان لێ وەربگیرێ كە هەمان دامەزراندنی پێوەندیی كورد لەگەڵ ئیسرائیلە.\nدەزگەی دۆستایەتی ئیسرائیل-كورد\nده‌زگای دۆستایه‌تی ئیسرائیل کورد kurdish israeli friendship kl. 06:38


ڕێکەوتنی یەکێتی و هێزەکانی تر، لە سوودی کام لایەنە؟!\nدەستپێك: لە چارێگە سەدەی ڕابردوو تاکو ئەم ساتەوەختەش چەندین ڕێکەوتنی سیاسی بۆ هەلبژاردنەکانی پەرلەمانی کوردستان، هەلبژاردنی ئەنجومەنی نوێنەرانی عێراق و هەلبژاردنی ئەنجومەنی پارێزگاکان ئەنجام دراوە. هەر ڕێکەوتنێکیش بە ئاڕاستەی دروستبوونی هاوپەیمانی بۆ هەلبژاردنەکان سوود و زیانی بۆ هێزە سیاسیەکان هەبووە، بەجۆرێک هەندێک هێز هەبوون، لە ڕێگای تەکتیک و ستراتیژەکانی هەلبژاردن نەتیجەی دەنگدانیان بە سودی خۆیان کۆتایی پێ هێناوە.\nلەگەل هاتنە پێشەوەی کاتی هەلبژاردنی پێش وەختەی ئەنجومەنی نوێنەرانی عێراق، کە بڕیارە لە 10 ئۆکتۆبەری ئەم سالە ئەنجام بدرێت. کۆمەلێک هاوپەیمانی لەسەر ئاستی عێراق و هەرێم گرێدراون. یەکێک لە هاوپەیمانەکان کە لە هەرێم زۆرترین قسەی لەسەر دەکرێت، هاوپەیمانی یەکێتی نیشتمانیە لەگەل هەر یەک لە بزوتنەوەی گۆڕان، کۆمەلی دادگەری و یەکگرتوی ئیسلامی بە سەرۆکایەتی لاهور شێخ جەنگی هاوسەرۆکی یەکێتی.\nچوارچێوەی ڕێکەوتنی جوگرافیەی هەلبژاردنی هاوپەیمانییەکە، بریتیە لە بازنەکانی هەلبژاردن. لە هەرسێ پارێزگاکەی هەرێم و بازنەکانی تری هەلبژاردن، لە پارێزگانی تری وەک کەرکوک و موصل.\nدروستبوونی ئەم هاوپەیمانیە بەناوی هاوپەیمانی کوردستانی، گەڕێکی دیکەی ململانێی سیاسی بەدوای خۆی دێنێت، بە تایبەتیش لەنێوان پارتی و یەکێتیدا.\nئەم ڕێکەوتنە کۆمەلێک پرسیاری بەدوای خۆی هێناوە، کە ئایە ئەم ڕێکەوتنە بە سودی کام لایەن و حیزبی سیاسیە؟.\nئایە یەکێتی لە چیدا سود دەبینێت؟، وە لە چیدا زیان دەبینێت؟. ئایە بزوتنەوەی گۆڕان، کۆمەلی دادگەری و یەکگرتوی ئیسلامی لەچیدا سود دەبینن، لەم هاوپەیمانیە؟. وە هەروەها لە کوێدا ئەم دروستکردنی ئەم هاوپەیمانیە بە زیانی ئەوان دەبێت؟.\nلەم نوسینەدا هەول ئەدەم وەلامی ئەم پرسیارانە لەسەر ئاستێکی بابەتی و واقیعی و بێ لایەن وەلام بدەمەوە؟.\nیەکەم. سودەکانی یەکێتی: یەکێک لە سودە گرینگ و دیارەکانی ئەم ڕێکەوتنە بۆ یەکێتی کۆتایی پێهنانی بەشێکی زۆری دەنگە ناڕازیەکانی سنوری جوگرافی زۆنی سەوزە. وە یەکێکی تر لە سودەکانی یەکێتی کۆکردنەوەی هێزەکانە لە دەرەوەی پارتی دیموکراتی کوردستان، بە سەرۆکایەتیکردنی کردنی لاهوری شێخ جەنگی هاوسەرۆکی یەکێتی، ئەمەش بە قازانجی هەرە گەورەی ئەم هێزەیە لەڕووی سیاسیەوە.\nهەروەها یەکلاکردنەوەی هەنگاوی یەکەمی بەدەستهێنانی پۆستی سەرۆک کۆمارە بۆ یەکێتی و خودی بەرهەم صالح، وە دەشتوانین بلێین کڕۆکی ستراتیژی ئەم ڕێکەوتنە بەرمەبنای یەکلاکردنەوەی پۆستی سەرۆک کۆمارە بۆ دوای هەلبژاردن دروستکراوە.\nسودێکی تری ئەم ڕێکەوتنە بۆ یەکێتی دەستێوەردان و دەستنیشانکردنی کاندیدەکانی هێزەکانی تریشە، بەجۆرێک یەکێتی توانای ئەوەی هەیە کە حەز لەکام کاندید بێت، ئەوە دەردەچێنێت.\nدوەم. زیانەکانی یەکێتی: چوارچێوەی ستراکچەری ئەم هاوپەیمانیە لەپال سودەکانی بۆ ئەم هێزە بێ زیانی سیاسی و جەماوەریش نیە. بەجۆرێک لە نوێترین ناڕەزایی مالی کۆسرەت ڕەسولە. چونکە لە نامەیێکدا شالاو کۆسرەت ڕەسول بۆ ڕێباز بێرکۆتی، گلەی ئەوە دەکات کە سەرکردایەتی هەولێر ئاگاداری ڕێکەوتنەکە نەبوینە، وە ئەمەشیان بەکارێکی تاک لایەنەی هاوسەرۆکانی یەکێتی ناوزەند کردووە. هەروەها کۆمەلێک کاندید کشاوە لە هەڵبژاردن ناڕازەیان دەربڕیەوە بەرامبەر کاندید نەکردنیان و کشاندنەوەیان بۆ هەندێک لە کاندیدانی هاوپەیمانیەتەکە.\nزیانێکی تری یەکێتی ئەوەیە دەبێت دوای ئەنجامی هەڵبژاردن و تەشکیلی حکومەت و سەرۆکایەتی کۆمار. دەبێت کۆمەلێک پۆستی ئیداری و ڕاوێژکاری و سیاسی بەم هێزانە بدات، جا ئەگەر لەبەشی خۆشی بدات، ئەمەش بەلای بەشێک، لە سەرکردایەتی ئەم هێزە زیانە نەک سود بۆ یەکێتی.\nسێیەم. سودی بزوتنەوەی گۆڕان، کۆمەلی دادگەری و یەکگرتوی ئیسلامی چیە؟: یەکێک ڵە سودە دیارەکانی ئەم هێزانە، کە وەکو ستراتیژی کارکردنیشان بوو بریتیە لە بەدەستهێنای چەند کورسیێکی پەرلەمانی، لە هەرسێ پارێزگاکەی هەرێمی کوردستان. وە دروستبوونی ئەم هاوپەیمانیە دوریان دەکاتەوە لە شکەستی نەهێنانی کورسی بەتایبەتیش لە پێنج بازنەکەی سنوری پارێزگای سلێمانی، ئەمەش سودێکی گەورەیە، چونکە ئەگەر ئەم ڕێکەوتنەیان نەکردبا ئەوە هەر زۆر ئەستەم بوو. یەک دانە کورسیش بێنن، بۆیە بەشێوەیێکی گشتی لە سودی هەر سێ حیزبە بۆ زەمانەتکردنی چەند کورسیێکیان.\nسودێکی تری ئەم ڕێکەوتنە بۆ ئەم سێ هێزە بەدەستهێنانی چەند پۆستێکی حکومیە لە بەغدا.\nچوارەم. زیانیەکانی بەرامبەر یەکێتی: بەدەستهێنانی کورسی بۆ ئەم هێزانە تەنیا سود و قازانجی نیە، بەلکو زیانی گەورەشی بۆ ئەم هێزانە هەیە. بەتایبەتیش بزوتنەوەی گۆڕان، چونکە ئەم هێزە چیتر ناتوانێت بلێت من جیاوازم لە پڕۆژەی سیاسی و هەنگاوە سیاسیەکانیشی دژی یەکێتی بهاوێژێت، تەنانەت لە ڕاگەیاندنیش ناتوانێت وەها هەنگاوێک بنێت.\nبە مانایێکی تر ئەم هێزە بە تەواوی ئەکەوێتە باوەشی یەکێتی لەڕووی سیاسیەوە.\nدروستکردنی ئەم هاوپەیمانیە زۆرترین سودی بۆ یەکێتیە، بەجۆرێک کە سودەکانی زۆرن لەچاو زیانەکان. یەکێتی نیشتمانی توانی بەجۆرێک لە جۆرەکان هەموو هێزەکان لەچوارچێوەی یەک هاوپەیمانی کۆ بکاتەوە بە سودی خۆی.\nیەکێتی هەنگاوی یەکەم پۆستی سەرۆک کۆماری لەناوەخۆی هەرێم تا ڕادەیێکی زۆر بە سود و قازانجی خۆی یەکلاکردۆتەوە. هەروەها ئەنجامی ئەم ڕێکەوتنە دەبێتە سەدا نۆهەدی کۆتایی بەرەی ناڕازی لە سنوری زۆنی سەوز.\nچیتر هێزەکانی دەرەوەی یەکێتی و پارتی توانای مانۆڕی سیاسیان نابێت. هێزەکانی هاوپەیمانی ئەمجارەی لەگەل یەکێتی لە شکەستی هەلبژاردن ڕزگاریان بوو.


03:40 - 29/03/2020\nسه‌ركرده‌یه‌كی شیعه‌كان: ئه‌مریكا پلان بۆ كارێكى مه‌ترسیدار داده‌نێت\nریاز مه‌سعودی سه‌ركرده له هاوپه‌یمانی سائیرون رایده‌گه‌یه‌نێت، پێى وانییه عێراق له‌م قۆناغه‌دا هیچ كارێكى سه‌ربازى ئه‌نجامبدات و هێرش بكاته سه‌ر هیچ پێگه‌یه‌ك، به‌ڵام ده‌ڵێت، پلان بۆ كارێكى مه‌ترسیدار داده‌نێت.\nمه‌سعودی به په‌یسه‌ر پرێس-ی گوت"ئه‌مریكا پلان بۆ كاری مه‌ترسیدار داده‌نێت، به‌ڵام پێم وایه له‌م قۆناغه‌دا هیچ كارێكی سه‌ربازی ئه‌نجام نادات و هێرش ناكاته سه‌ر هیچ پێگه‌یه‌ك، ئه‌وه‌ش به‌هۆی بڵاوبوونه‌وه‌ی ڤایرۆسی كۆرۆنا و هه‌روه‌ها دۆخی گشتی ئاڵۆز و نائاساییه، به‌ڵام له‌داهاتوودا به‌ڵێ، ئه‌مریكا پێی وایه كه پێویسته جێ پێی خۆی له عێراق بچه‌سپێنێت، و كار بۆ ستراتیژیه‌تی ماوه‌درێژ ده‌كات".\nمه‌سعودی گوتیشى:"ئه‌مریكا وڵاتێكی داگیركه‌ره، به‌پێی بڕیاره‌كانی ئه‌نجومه‌نی ئاسایشی نێوده‌وڵه‌تی وه‌ك ده‌وڵه‌تێكی داگیركه‌ر ناسێندراوه، ئێمه پێمان وایه مانه‌وه‌ی هێزه‌كانی ئه‌مریكا ناشه‌رعی و نایاساییه و جێگه‌ی نیگه‌رانییه، هه‌موو هێزه سیاسیه‌كان ئه‌وه ده‌زانن، ئه‌مریكا ده‌یه‌وێت جگه له‌وه‌ی عێراق وڵاتێكی لاواز بێت، ده‌شیه‌وێت خاوه‌نی هێزێكی چه‌كداری كه‌م ده‌سه‌ڵات بێت".\nچه‌ند رۆژێكه ئه‌مریكا له‌عێراق ده‌ستى به هه‌ندێك جموجوڵ كردووه، ژماره‌ى بنكه سه‌ربازییه‌كانى كه‌مكرده‌وه‌و كارمه‌ندانى باڵیۆزخانه‌كه‌ى له به‌غدا و كونسوڵخانه‌ى له هه‌رێمى كوردستان كشانده‌وه.\nخەونی عوسمانییەت شکۆی تورکیا دەشکێنێت؟\nعێراق بۆ مووچه وڵاتانى كه‌نداو ده‌گه‌ڕێت و ئێران توڕه‌یه


Курдипедиа - مەسرور بارزانی پرسەنامەیەک ئاراستەی بنەماڵەی سلێمان خالید ئاژگەیی دەکات\n📝 مەسرور بارزانی پرسەنامەیەک ئاراستەی بنەماڵەی سلێمان خالید ئاژگەیی دەکات | Группа: курдские документы | Язык статьи: 🏳 کوردیی ناوەڕاست\nمەسرور بارزانی پرسەنامەیەک ئاراستەی بنەماڵەی سلێمان خالید ئاژگەیی دەکات\nدەقی پرسە نامەکە:\nبەڕێز دلاوەر ئاژگەیی، نوێنەری حکومەتی هەرێمی کوردستان لە یەکێتی ئەوروپا.\nبنەماڵەی بەڕێزی کاک سلێمان خالید ئاژگەیی.\nبەداخەوە هەواڵی کۆچی دوایی کاک سلێمان، کوڕەگەورەی تێکۆشەری دێرین خالید ئاژگەییم پێ گەیشت. پرسە و سەرەخۆشی لە بنەماڵە بەڕێزەکەتان دەکەم. خوای گەورە بە بەهەشتی شاد بکات وئارامی و دڵنەواییش بە ئێوە ببەخشێت.\n➕ Добавил (Roj Hejar) на Aug 8 2020 12:34PM\n👌 Эта статья была рассмотрена и выпущена (Hawrê Baxewan) на Aug 8 2020 3:38PM\n👁 Этот пункт был просмотрен раз 136


با داگیرکەران وگەل فرۆشان و خاک فرۆشان باشتر پێشمەرگە بناسن.، خالید خورینجی – Peshmergekan\nجوانی پێشمەرگە وڕەواندنەوەی تەموو مژی ترس و دڵەڕاوکێ و زوڵم و ستەم ، جوانی پێشمەرگە و لاواندنەوەی مناڵانی هەژارانی نیشتمانم ، جوانی پێشمەرگە و لە باوەشگرتنی دایکان و باوکان و خوشک و برایانی گەلی کورد و کوردستانم ، جوانی پێشمەرگە و هیواو ئومێد بەخشین بە نەوجەوانان و جەوانانی کوردستانم ، جوانی پێشمەرگە و بەخشینی مەداڵیای سەرفرازی و کامەڕانی بە گەلی کوردو کوردستانم. باشبزانن جوانی و ڕەوشتی بەرزوپاکی پێشمەرگەیە بۆ ناساندنی ناسنامە و ورەی بەرزو فەرهەنگ و کەلتوری دەوڵەمەند و گیانی برایەتی و پێکەوە ژیانی بە ئاشتیانە و قبوڵکردنی دین و مەزهەب و فەرهەنگ و کەلتوور و رەنگی جیاوازی پێک هاتە جۆراو جۆرەکانی سەرجەم دانیشتوانی خاکی پیرۆزی کوردستان لە هەر چوارپارچەکەی. بەڵێ بیروباوەڕی بەرزو پیرۆزی لەشکان نەهاتوی پێشمەرگەیە گەلی کورد و خاکی پیرۆزی کوردستانی هەروا بە سەربەرزی و خۆڕاگری و چاونەترسی هێشتۆتەوە. دەنگ و ڕەنگی پێشمەرگەیە سروودی بەرز و پیرۆزی ئەی ڕەقیب هەرماوە قەومی کورد زمان ڕۆژ لە دوای ڕۆژ چاکتر و بە هێزتر ڕیشەی لە ناو کۆمەڵانی چەوساوەی کوردستان دادەکوتێ و دەبێتە و وێردی سەرزمانی هەر تاکێکی دڵسۆزو نیشتمانپەروەری کورد. دەنگ و ڕەنگ و توانای هێزی پێشمەرگەیە شێعرە نیشتمانی و نەتەوەیەکانی کەڵە شاعیرانی کوردوکوردستان ناڵی و مەولەوی و قانع و پیرەمێردو دڵدارو جگەر خوێن و هێمن و هەژارو دەیان و سەدان کەڵە شاعیری تری پایە بەرزی گەلەکەمان نافەوتێن و لە بیرناچنەوە. هۆکاکی پێشمەرگەیە بە دەنگە ڕەسەن و دوژمن تۆقێنەکەی کەڵە هونەرمەند و پێشمەرگە گیان لە سەردەستەکەی کوردو کورستانم کاکە محەممەد جەزای نەمر ئێستاش لە ماڵی هەر کوردێکی بەشەڕەف و نیشتمانپەروەردا بە گوێچکەی مناڵانی کوردو نەوەکانی داهاتوماندا دەخوێندرێ. واهاتن پێشمەرگەی مە بە دەنگە دلێرەکەی شوانپەروەری شۆڕشگێڕلە شاخ و شار دەنگ ئەداتەوە. سڵاوی دڵی پڕهومێدی مەتپێشکەش پڵینگی هەردی وڵات ئەی هەڤاڵی پێشمەرگە بە دەنگە خەمڕەوێنەکەی مەرزییە فەریقی نەمر هەر دەمجوانی سروشتی کوردستان و ناو ناوبانگی پیرۆزی پێشمەرگە ئاوێتەی یەکتری ئەکاتەوە. سرودە شۆڕشگێڕێ کانی مامۆستا مێمنی نەمروشۆڕشگێڕ بونەتەوێردی سەرزمانی پیرولاوانی کوردستانە داگیرکراوەکەمان.\nبۆیە ئەڵێم قوڕبە سەرتان داگیرکەرانی کوردستان ئێوە چۆن ئەتوانن ئێرادەی بەهێزی پێشمەرگە بشکێنن کە هەڵقوڵاوی ناو دڵ و دەرون و زادەی ویست و خواستی ئەو گەلە خۆڕاگروچاونەترس و پاکەیە ، ئەی ئێوەی زۆڵە کوردو ویژدانفرۆشان و خاکفرۆشان و گەل فرۆشان و کەڕامەتفرۆشان و مناڵفرۆشان و ژن فرۆشان وبێ غیرەتان وبێ کەڕامەتان وبێ شعوران و ڕوڕەشانی مێژووی مرۆڤایەتی و چاوشۆڕانی گەل و وڵات هەتاکەی لە پێناوی پارۆنانێکی دەستی داگیرکەران و جەللادانی دژە کورد چەکی ڕوڕەشی و شەرمەزاری ئەکەنە شانی خوارو ملی داچۆڕاوتان و خیانەت بەگەل و نیشتمانە داگیرکراوە کەتان ئەکەن و ئەبن بە چاوساغ و گوێ لە مستی داگیرکەرانی سپڵە و دڕندەی تورک و فارس و عەڕەب و خوشک و براو دایک و باوک و کەس و کارو هاوزمانان و هاودینانی خۆتانیان پێ شەهید دەکەن.\nتاکەی جەنازەی پێشمەرگەی قارەمان و دڵسۆزو یارو یاوەری گەل و نیشتمانەکەتان ئەخەنە ژێر زنجیری دەبابەی داگیرکەرانی کوردستانەوە.\nتاکەی تەرمی دابێژدابێژ کراوی کیژی ڕووسووری کورد ئەخەنە ژێر دەموفڵچی گڵاوی جەللادانی فارس و تورک و عەڕەوە .\nئاخرتاکەی لە ئاخوڕ ولە تەویلەی داگیرکەرانا چەڵتوک و کیفار ئەخۆن و تاکەی لە فازیلاوی دڕندەکانی مێژووی مرؤڤایەتی ئاو دەخۆنەوە .\nتاکەی لە گەڵ نامەردان و دوژمنانی گەلی کوردوکوردستانا هەنگاو ئەنێن و خەنجەری ژاراوی تان ئاڕاستەی جەستەی زامداری گەل و نیشتمانە کەتان ئەکەن .\nتاکەی شیری مەمکی دایکتان لە خۆتان عەرام دەکەن و میزی وشتری عەڕەب و ماینی فارس و هێستری تورک ئەخۆنەوە.\nتاکەی نەفرەت و بێ زاری نەتەوەی ئازاو قارەمانی کورد بە نەسیبی خۆتان ئەکەن.\nئاخر ئەگەر ڕوڕەشی و خۆفرۆشی زۆڵە کورد نەبوایە چۆن دەبابەی دوژمن بە سەرلاشەی پیرۆزی پێشمەرگە دائەڕۆیی ، ئەگەر خائین و چڵکاو خۆری کورد نەبوایە چۆن لە قەرەسەقەل و زنجیرە چیاکانی مەرزی شنۆ و باشوری کوردستانا پاستاڕی تارانی و بەسیجی کەرەجی و عەرامزادەی جەمارانی ئەیتوانی پێشمەرگە خەڵتانی خوێن بکات.\nبا داگیرکەران و دوژمنانی کوردو کوردستان و چڵکاوخۆرانی ڕۆژگار باشبزانن کە پێشمەرگە خوێن ئەبەخشێ گیان ئەبەخشێ سەروەت و سامان ئەبەخشێ بەڵام نیشتمانە پیرۆزەکەی نابەخشێ.\nپێشمەرگە واز لە ژیانی ئاسای و ماڵ و مناڵ و کەس و کارو کۆشک و تەلارو ماشێنی مۆدێل باڵاو گشت کەرەسەکانی تری ژیان و خۆشگوزەرانی دێنێ بەڵام ڕوڕەشانی مێژوو دڵنیا دەکاتەوە وازلە ماف و چارەنوسی ڕۆڵە یەکی ئەم نیشتمانە و بستەخاکێکی ئەم کوردستانە ناهێنێ .\nهەزاران سڵاو لە گیانی پاکی سەرجەم شەهیدانی ڕێگای ڕزگاری کوردوکوردستان بەگشتی و شەهیدە گیان بەخت کردۆکانی ڕۆژی ٢٠گەلاوێژی ١٣٩٧هەتاوی کە لە چیاکانی سەر بە ناوچەی شنۆیە بە هۆی پیلان و بەرنامەی چڵکاوخۆرانی خۆ فرۆشەوە دەکەونە کەمین و بەداخەوە ئەم شەش ڕۆڵە فیداکارە گیانی شیرنیان فیدای گەل و نیشتمانەکەیان دەکەن : ١ عەبدولسەلام عەبدی٢سولەیمان محەممەدزادە ٣ عەبدولواحید سۆهرابی٤ ئیسماءیل ئێران مەنش ٥ عوسمان ڕەحمانی ٦ میهران تەهاپور ڕوحیان شادو ڕێگایان پڕڕێبواربێ وسەلامەتی و تەمەندرێژیش بۆ بنەماڵە و کەس و کارو هاوسەنگەرانیان بە ئاوات دەخوازم و لە ناخی دڵمەوە شەریکی خەموثەژارەتانم ئازیزانم .\nمەرگ وڕوڕەشی بۆ ڕێژیمی جنایەتکار و دژی گەلی کۆماری ئیسلامی و جاش و چڵکاوخۆڕە سەرشۆڕەکانی.\nخالید خورینجی ١٣/٨/١٣٩٧


ڕانانێک بۆ ڕۆمانی مێزی نۆ - ئاگاپرێس | Aga Press\nڕانانێک بۆ ڕۆمانی مێزی نۆ\nڕۆمانی مێزی نۆ لەنوسینی نوسەری لاو(ئازاد گوڵەدین)ە، کەبەرگێکی قەشەنگ و لەدووتوێی(١٥٠)لاپەرەدا نوسراوە.\nئەم ڕۆمانە کارکردنە لەناو مێژوو ئەدەبدا واتا ڕووداوەکانی ڕابردوو بە تەواوی بەسەر ڕۆمانەکەدازاڵە، بەڵام بەزمانێکی ئەدەبیانە نوسراوەتەوە. شوێنی ڕووداوەکان هەرێمی کوردستان و یەکێک لەشارەکانە بەبێ ئەوەی ناوی بهێنرێت ڕووداوەکانی ناو ڕۆمانەکە بەگشتی لەناوشارەکە و زانکۆی ئەوشارەیە.\nدووزەمەنی کۆمەڵگای کوردی پێکەوەبەستۆتەوە، کەبریتین لە ڕووداوەکانی سەردەمی شۆرش وحکومڕانی شۆرشگێڕان لە شار، کارەکتەری سەرەکی ڕۆمانەکە خوێندکارێكی زانکۆیە بەناوی (هاکان)، کە کوڕی یەکێک لەشۆرشگێرە پاکەکانی شاخە، کە لەدوای ڕاپەڕین ولەسەردەمی شەڕی ناوخۆدا لەساڵانی نەوەدەکانی سەدەی ڕابردوو، بەدەستی هاوڕێیەکی دەکوژرێت لەپێناو گەیشتن بە پۆست وپێگەی حزبی بۆخۆی، لێرەوە ئازارەکانی هاکان ودایکە تەنهاکەی دەست پێدەکات.\nنوسەر زۆر بەوردی چۆتە ناوڕووداوەکانی مێژووی شۆرشە کوردیەکان لەباشوری کوردستان، کە بەبۆچوونی من ئەمە دەگەڕێتەوە بۆئەوەی نوسەر خۆی دەرچووی زانکۆ بەشی مێژووە کەزۆربەوردی ئاگاداری ڕووداوەکان بووە، وە پاشخانێکی ڕۆشنبیری باشی هەبووە.\nئەولایەنی ڕۆمانەکە کەباس لەشێوازی حکومڕانی دەسەڵاتی کوردی دەکات و ڕەخنەی توندیان لێ دەگرێت، هەڵسوکەتی خراپیان بەرامبەر کەسوکاری شەهیدان و لە بەرامبەردا، ڕوانین بۆئەو کچانەی کە سەردانیان دەکەن بۆئێش یاخود کارێک و بینینان وەک بوکەڵی سێکسی وبەکارهێنانیان بۆمەرامی شەخسی و پرکردنەوەی حەزی سێکسی خۆیان ، نوسینەوەی شەڕی براکوژی ناوشارەکان لە دوای ڕاپەرین .هاوشێوەی ڕووداوەکانی ڕۆمانی (شارنەوازانە) کەلەلایەن نوسەر(ئاراسی لالە حمە)وە، نوسراوە.\nبەگشتی ڕۆمانەی (مێزی نۆ) دەرخەری چینایەتی لەنێوان کەسەکانی نزیک لە مەسولەکان و پاش دزەکانیان و ژیانی هاوڵاتی ئاسایی و کەسوکاری شەهیدان لەکوردستان سێکتەرەکانی پەروەردە وتەندروستی وەک دوو سێکتەری هەستیاری شکست خواردووی وێران وێناکراوە.کەبەرپرسانی وڵات ئامادەنین نە منداڵەکانیان وخۆیان تیدابخوێنن ونەچارەسەریش وەرگرن تێدا، بەڵام خەڵکی هەژار کەزۆربەی کۆمەڵگاکەیە پێوستە لەو شوێنانە بخوێنێت و چارەسەریش وەرگرێت کە کەڕابردوو شاهیدی ئەوە دەدات خوێندنگەکان خوێندکاریان چۆن گرگن کردوە. کەسایەتیان شکاندوە، لەنەخۆشخانە حکومیەکان چۆن نەخۆش هەبووە لەجیاتی چاک بوونەوە خراپتربووە.\nکارەکتەری سەرەکی ڕۆمانەکە جگە لەوەی لەدۆخێکی سەختی ژیانیدایە و بێ باوکەلە دەرونێکی ئاڵۆزی هەیە، چونکە لەیەکەم ڕۆژی قوتابخانەوە توشی شکان وبەکەم سەیرکردن وشایەنی بەزەی پێداهاتنەوە مامەڵەی لەگەڵ دەکرێت.لەجیاتی ئەوەی بەچاوی مرۆڤەوە سەیربکرێت و مامۆستاکان ڕێگای ئازاردان بەکاردەهێن بۆ فێربوون، زانکۆش بەهۆی ئەوچینایەتیەوە کە هەموو کۆمەڵگای گرتۆتەوە وادەکات ناجێگری باری دەرونی کارەکتەری سەرەکی (هاکان)بەردەوام بێت، هەردەم خۆی لەهاوڕێیانی بەتایبەت ڕەگەزی بەرامبەر دوور دەخاتەوە بەهۆی هەژاری ونەداریەوە چونکە هەڵسوکەوت وجلوبەرگ وگەشتەکانی زانکۆ بەڕونی ئەوچینایەتیە دەردەخات.


وەزیری دەرەوەی قەتەر سەردانی عێراق دەکات\nالأحد 12 كانون ثاني 2020 - 23:13\nبڕیاره محه‌مه‌د كوڕى عه‌بدولڕه‌حمان جێگرى سه‌رۆك وه‌زیران وه‌زیرى ده‌ره‌وه‌ى قه‌ته‌ڕ رۆژى چوارشه‌ممه‌ى داهاتوو سه‌ردانى عێراق بكات بۆ تاوتوێ كردنى ڕێكاره‌كانى كه‌مكردنه‌وه‌ى گرژییه‌كانى ناوچه‌كه.\nئه‌حمه‌د سه‌حاف وته‌بێژى وه‌زاره‌تى ده‌ره‌وه ،ئه‌مڕۆ یه‌كشه‌ممه، به‌ئاژانسى هه‌واڵى عێراقیه(اه‌ع) رایگه‌یاند:محه‌مه‌د كوڕى عه‌بدولڕه‌حمان جێگرى سه‌رۆك وه‌زیران وه‌زیرى ده‌ره‌وه‌ى قه‌ته‌ر ڕۆژى چوارشه‌ممه داهاتوو سه‌ردانى عێراق ده‌كات وچاوى ده‌كه‌وێت به‌هه‌ریه‌ك له به‌رهه‌م ساڵح سه‌رۆك كۆمار وعادل عه‌بدولمه‌هدى سه‌رۆك وه‌زیران ومحه‌مه‌د حه‌لبوسى سه‌رۆكى ئه‌نجومه‌نى نوێنه‌ران وهه‌روه‌ها له‌گه‌ڵ محه‌مه‌د عه‌لى حه‌كیم وه‌زیرى ده‌ره‌وه‌یش.\nوتیشى:وه‌زیرى ده‌ره‌وه‌ى قه‌ته‌ر وتوێژى سیاسی له‌گه‌ڵ به‌رپرسانى عێراق وراوێژیش ده‌كات بۆ كه‌مكردنه‌وه‌ى گرژییه‌كانى ناوچه‌كه وكاركردن بۆ دۆزینه‌وه‌ى رێكاره گونجاوه‌كان بۆ هێوه‌ركردنه‌وه‌ى ڕه‌وشى ئێستا.


ANF | به‌شێك له‌و فه‌رمانانه‌ی دژی كۆمه‌ڵگه‌ی ئێزدی كراون\nبه‌شێك له‌و فه‌رمانانه‌ی دژی كۆمه‌ڵگه‌ی ئێزدی كراون\nجینۆسایدی ٣ی ئابی ٢٠١٤ كه به «فه‌رمانی ٧٤» ناوی ده‌برێت، له ڕاستیدا له لایه‌ن هێزه ده‌سه‌ڵاتداره له‌ڕێده‌ركه‌وتووه‌كان كرا كه ئێزدییه‌تی وه‌ك ئایین قبووڵ ناكه‌ن و له ده‌ره‌وه‌ی ئایین سه‌یریان كردوون و به ئامانجیان گرتوون.\nهه‌ینی, 3 Aug 2018, 17:00\nهه‌رچه‌نده به ئازاریش بێت، به‌ڵام كاتێك مرۆڤ سه‌یری فه‌رمانه‌كانی سه‌ر ئێزدییه‌كان بكات، جێده‌ستی هێزه باڵاده‌سته‌كانی كوردانی سووننی ده‌بینێت. له‌گه‌ڵ ئه‌وه‌شدا ئێمه ده‌ستنیشانی ده‌كه‌ین كه به‌رفره‌وانترین و سیسته‌ماتیكترین قڕكردن له به‌رانبه‌ر ئێزدییه‌كان، له لایه‌ن عوسمانییه‌كانه‌وه كراوه.\nفه‌رمانه‌كانی سه‌ر ئێزدییه‌كان:\nئه‌و فه‌رمانانه‌ی له به‌رانبه‌ر ئێزدییه‌كان كراون، مرۆڤ یه‌ك به یه‌ك ڕیزیان بكات، سه‌ره‌ڕای خستنه‌ڕووی ئه‌و شتانه‌ی ڕوویانداوه، ئه‌و ئازارانه‌ی كه بینراون هه‌تا ڕۆژی ئه‌مڕۆ، ئه‌گه‌ر كه‌میش بێت له‌وانه‌یه زه‌مینه‌سازی تێگه‌یشت بكات. ئێمه له خواره‌وه به‌شێكی سه‌ره‌كیی ئه‌و فه‌رمانانه ده‌خه‌ینه‌ڕوو كه له مێژوودا به‌سه‌ر كۆمه‌ڵگه‌ی ئێزدی هێنراون:\nساڵی ٩٠٦: والیی مووسڵ هه‌زار خانه‌واده‌ی ئێزدی كوشت كه قبووڵیان نه‌ده‌كرد ببنه ئیسلام.\nساڵی ٩٨٠: هێزه ده‌سه‌ڵاتداره‌كانی مووسڵ هێرشیان كرده سه‌ر كورده ناموسوڵمانه‌كان له جۆله‌مێرگ. كورده ناموسوڵمانه‌كانیان له‌سێداره‌دران یانیش سه‌ریان بڕینه‌وه.\nساڵی ١١٠٧: نزیكه‌ی ٥٠٠ هه‌زار كه‌س له لایه‌ن سوپای ئیسلامه‌وه كوژراوه.\nساڵی ١٢٤٥: مه‌غۆله‌كان هاتوونه‌ته شاره‌زوور، شاره‌كه‌یان هه‌ڵوه‌شاندووه و هه‌زاران ئێزدییان كوشتووه.\nساڵی ١٢٥٤: فه‌رمانڕه‌وای مووسڵ به‌دره‌دین لوولوو، هێرشی كردووه‌ته سه‌ر ناوچه‌ی شێخان و هه‌زاران ئێزدی كوشتوون.\nساڵی ١٢٢١: شێخ حه‌سه‌ن ڕفێندرا و له‌سێداره‌درا. كاتێك ئێزدییه‌كان په‌نایان بۆ ناوچه شاخاوییه‌كان برد، شوێنه پیرۆزه‌كانیان وێران كران.\nساڵی ١٤١٥: ئێزدییه‌كان له لایه‌ن موسوڵمانه‌كانی ده‌وروبه‌ریان كوژران.\nساڵی ١٦٤٠ - ١٦٤١: سوپایه‌كی ٧٠ هه‌زار كه‌سی به فه‌رمانداره‌تیی مه‌لك پاشای والیی ئامه‌د له ده‌وڵه‌تی عوسمانی، هێرشی كرده سه‌ر شه‌نگال و له دژی ئێزدییه‌كان كۆمه‌ڵكوژی كرد.\nساڵی ١٦٤٧ - ١٦٤٨: سوپایه‌ك له‌ژێر فه‌رمانی والیی وانی عوسمانییه‌كان هێرشی كرده سه‌ر شێخان و له دژی ئێزدییه‌كان كۆمه‌ڵكوژی كرد. شێخ میرزا به دیل گیرا و له‌سێداره‌درا.\nساڵی ١٧١٥: والیی به‌غدای ده‌وڵه‌تی عوسمانی حه‌سه‌ن پاشا هێرشی كرده سه‌ر شه‌نگال، ئێزدییه‌كانی كوشتن و به‌ڕێوه‌بردنی هه‌رێمه‌كه‌ی به عه‌ره‌به به‌ده‌وییه‌كان سپارد.\nساڵی ١٧٣٣ - ١٧٣٤: پاشای عوسمانییه‌كان ئه‌حمه‌د پاشا له به‌رانبه‌ر ئێزدییه‌كانی هه‌رێمی شه‌نگال كۆمه‌ڵكوژی كرد.\nساڵی ١٧٥٢ - ١٧٥٣: هێزه‌كانی ژێر فه‌رمانی پاشای عوسمانی سلێمان پاشا هێرشیان كرده سه‌ر شه‌نگال و ژماره‌یه‌كی زۆری ئێزدییه‌كانیان كوشت. هێزه‌كانی عوسمانی گوند و شوێنه پیرۆزه‌كانی ئێزدییه‌كانیان ڕووخاند و نزیكه‌ی ٢ ساڵ له شه‌نگال مانه‌وه.\nساڵی ١٧٦٧ - ١٧٦٨: ئه‌مین پاشای والیی مووسڵی عوسمانییه‌كان، سوپایه‌كی خسته ژێر فه‌رمانی كوڕه‌كه‌ی خۆی و كۆمه‌ڵكوژییه‌كی له شه‌نگال ئه‌نجامدا.\nساڵی ١٧٧٠ - ١٧٧١: كاتێك ئه‌میری شێخان له به‌رانبه‌ر حكوومه‌تی عوسمانی به‌رخۆدانی كرد، له شێخان كۆمه‌ڵكوژییه‌ك كرا.\nساڵی ١٧٧٣ - ١٧٧٤: والیی مووسڵ ئه‌مین پاشا، هه‌رێمی شه‌نگالی وێران كرد و كۆمه‌ڵكوژییه‌كی كرد.\nساڵی ١٧٧٩: ئه‌م جاره برای هه‌مان والی (ئه‌مین پاشا) هێرشی كرده سه‌ر شه‌نگال و ژماره‌یه‌كی زۆری ئێزدییه‌كانی كوشت.\nساڵی ١٧٨٥: والیی مووسڵی عوسمانییه‌كان عه‌بد ئه‌لباقی هێرشی كرده سه‌ر ئێزدییه‌كانی ده‌نه‌ندی له ڕۆژئاوای چه‌می دیجله.\nساڵی ١٧٨٦ - ١٧٨٧: ئه‌میری شێخان؛ چۆلۆ، له به‌رانبه‌ر والیی ئامێدی به‌رخۆدانی كرد. كاتێك چۆلۆ شكستی هێنا، ئێزدی ڕووبه‌ڕووی كۆمه‌ڵكوژی بوونه‌وه.\nساڵی ١٧٨٩ - ١٧٩٠: عه‌شیره‌تی تایی كه عه‌شیره‌تێكی عه‌ره‌به به‌ده‌وییه‌كان بوو، هێرشی كرده سه‌ر شه‌نگال و كۆمه‌ڵكوژی ئه‌نجامدا.\nساڵی ١٧٩٠ - ١٧٩٢: عه‌شیره‌تی تایی هێرشی كرده‌وه سه‌ر هه‌رێمی شه‌نگال.\nساڵی ١٧٩٢-١٧٩٣: والیی مووسڵ؛ محه‌مه‌د، ٨ گوندی ئێزدییه‌كانی له هه‌رێمی شه‌نگال وێران كرد.\nساڵی ١٧٩٣ - ١٧٩٤: والیی مووسڵ؛ محه‌مه‌د، جارێكی دیكه هێرشی كرده‌وه سه‌ر شه‌نگال.\nساڵی ١٧٩٤ - ١٧٩٥: ئه‌و هێزانه‌ی به فه‌رمانی سلێمان پاشا له به‌غداوه نێردران، هه‌رێمی شه‌نگالیان هه‌ڵوه‌شاند و تاڵانیان كرد.\nساڵی ١٧٩٩ - ١٨٠٠: عه‌بدولعه‌زیز تایی كه له به‌غداوه نێردرا، له‌گه‌ڵ به‌ده‌وییه‌كانی خۆیان به هاوكاری عه‌شیره‌ته‌كانی دیكه‌ی عه‌ره‌ب وه‌كوو عوبه‌ید و هه‌مه‌دان، له شێخان ٢٥ گوندی ئێزدییه‌كانیان سووتاند و وێرانیان كردن.\nساڵی ١٨٠٢ - ١٨٠٣: والیی مووسڵ عه‌لی پاشا هێرشی كرده سه‌ر شه‌نگال. له‌و گه‌مارۆ و هێرشه‌دا كه چه‌ندین مانگ به‌رده‌وام بوو، ده‌یان ئێزدی كوژران و زه‌وییه كشتوكاڵییه‌كانیان خرا كران.\nساڵی ١٨٠٩ - ١٨١٠: والیی به‌غدا سلێمان قاتیل، به هێزه‌كانی ئه‌فسه‌ر حوسێن دوبلاین هێرشی كرده سه‌ر شه‌نگال، میهیركان و زۆر گوندی باكووریان تاڵان كردن. كۆمه‌ڵكوژییه‌كی گه‌وره‌یان له دژی ئێزدییه‌كان كرد.\nساڵی ١٨٣٢: به‌درخان به‌گ هێرشی كرده سه‌ر شێخان (ئه‌و كاته میر نه‌بوو). عه‌لی به‌گ به دیل گیرا و له‌ژێر ئه‌شكه‌نجه‌دا كوژرا. زۆر ئێزدی كوژران. له نزیك ئاوی دیجله ئه‌و ڕێگه‌یه‌ی ئێزدییه‌كانی شێخان پیایدا هه‌ڵده‌هاتن بۆ چیای شه‌نگال، داخرا و ئێزدییه‌كانیش كوژران. به‌درخان به‌گ دوای ١٢ ساڵ ئه‌م جاره‌ش هێرشی كرده‌وه سه‌ر ئێزدییه‌كانی تۆرێ و موسوڵمانه‌تی به‌سه‌ردا سه‌پاندن.\nساڵی ١٨٣٢ - ١٨٣٣: میر محه‌مه‌د ڕه‌واندوزی (پاشای كۆره) هێرشی كرده سه‌ر هه‌رێمی ئاكرێ. دواتر له ساڵی ١٨٣٤ هێرشی كرده سه‌ر هه‌رێمی شه‌نگال و كۆمه‌ڵكوژی ئه‌نجامدا. میر عه‌لی به‌گ كه موسوڵمانه‌تی قبووڵ نه‌كرد، له‌ژێر ئه‌شكه‌نجه‌دا كوژرا.\nساڵی ١٨٣٦: والیی ئامه‌د ڕه‌شید پاشا به سوپایه‌كی ٤٠ هه‌زار كه‌سی كه كوردانی موسوڵمانی له‌نێودا بوون، له به‌رانبه‌ر ئێزدییه‌كانی ڕۆژهه‌ڵاتی ئامه‌د له خه‌رزان هێرشێكی ئه‌نجامدا. دواتر هێرشی كرده سه‌ر جزیر، ته‌له‌عفه‌ر و شه‌نگال. له‌و هێرشانه‌دا هه‌زاران ئێزدی كوژران و سه‌دانیشیان به دیل گیران و وه‌ك كۆیله خرانه به‌ر كار.\nساڵی ١٨٣٨: ئه‌م جاره حافز پاشا هاته شوێنی ڕه‌شید پاشا و به ئامانجی به‌ده‌ستهێنانی شه‌نگال هێرشی كرد. كوڕ و پیاوی ئێزدییه‌كان كوژران، ژن و منداڵیشیان به دیل گیران و بردرانه ئامه‌د.\nساڵی ١٨٤٦: والیی مووسڵ تایار پاشا له مانگی تشرینی یه‌كه‌مدا هێرشی كرده سه‌ر شه‌نگال و زۆر گوندی سووتاندن.\nساڵی ١٨٥٣ - ١٨٥٦: له كاتی شه‌ڕی عوسمانی و قرم-دا، یه‌زدان شێری خوشكه‌زای به‌درخان به‌گ كه ڕاپه‌ڕینی ده‌ستپێكرد ئێزدییه‌كانی سێرت و سه‌رحه‌د پشتگیریان كرد. سه‌دان كه‌س له‌و ئێزدییانه كوژران كه زۆرینه‌یان به قبووڵكردنی موسوڵمانه‌تی گیانی خۆیان ڕزگار كرد.\nساڵی ١٨٥٦: ئه‌و ئێزدییانه‌ی كه له‌گه‌ڵ چه‌ند عه‌شیره‌تێكی ناوچه شاخاوییه‌كانی دێرسم له به‌رانبه‌ر ده‌سه‌ڵاتداره‌تیی عوسمانی ڕاپه‌ڕین، دوای سه‌رنه‌كه‌وتنی ڕاپه‌ڕینه‌كه، له‌گه‌ڵ كوردانی دێرسم ڕووبه‌ڕووی كۆمه‌ڵكوژی بوونه‌وه.\nساڵی ١٨٧٢: والیی به‌غدا مه‌دحه‌ت پاشا بۆ ئه‌وه‌ی ئێزدییه‌كان سه‌ربازی بۆ ده‌وڵه‌تی عوسمانی بكه‌ن، بڕیارێكی دا. ئێزدییه‌كانی باشووری كوردستان له دژی ئه‌و بڕیاره وه‌ستانه‌وه. حكوومه‌تی به‌غدا ئه‌مه‌ی وه‌ك بیانوویه‌ك دانا و هێرشی كرده سه‌ر شێخان و گونده‌كانی ئێزدییه‌كانی هه‌ڵوه‌شاندن.\nساڵی ١٨٧٧: كاتێك له به‌رانبه‌ر ئێزدییه‌كانی ئامه‌د و خه‌رزان هێرشێكی نوێ ڕوویدا، ٣ هه‌زار ئێزدی له‌ژێر به‌رپرسیاره‌تیی عه‌لی به‌گ كۆچیان كرد و له ئالێكسانده‌رئۆپۆل جێگیر بوون.\nساڵی ١٨٧٩: عه‌شیره‌تی سیپكا كه له‌ژێر به‌رپرسیاره‌تیی عومه‌ر ئاغادا بوو، دوورخرایه‌وه بۆ قه‌رس. ژماره‌ی دوورخراوه‌كان له شه‌ڕی یه‌كه‌می جیهانیدا ساڵی ١٩١٦ زیادی كردووه و گه‌یشتووه‌ته ٤٠ هه‌زار كه‌س.\nساڵی ١٨٩٠: له به‌رانبه‌ر ئێزدییه‌كانی باشووری كوردستان كه له دژی سیاسه‌تی زه‌خت و زوڵمی عوسمانییه‌كان ده‌وه‌ستانه‌وه، هه‌ڵمه‌تێكی له‌ناوبردن ئه‌نجامدرا. سه‌دان ئێزدی كوژران و سه‌دان خانه‌واده‌ش ناچار بوون كۆچ بكه‌ن.\nساڵی ١٨٩٢: جه‌نه‌ڕاڵ عومه‌ر وه‌هبی پاشا، بڕیارێكی دا كه پێویسته هه‌موو ئێزدییه‌كان ببنه موسوڵمان یان ئایینێكی دیكه كه له قورئاندا هاتبێت هه‌ڵبژێرن. به‌م شێوه‌یه زه‌مینه‌ی كۆمه‌ڵكوژییه‌كی نوێیان له به‌رانبه‌ر ئێزدییه‌كان سازكرد. له دژی شه‌نگال و شێخان هێرش كران. دوابه‌دوای ئه‌و كۆمه‌ڵكوژییانه ١٤ هه‌زار ئێزدی ناچار بوون موسوڵمانه‌تی قبووڵ بكه‌ن. سه‌نجه‌ق و كه‌لوپه‌له پیرۆزه‌كانیان بردنه مووسڵ. یه‌كه‌كانی سه‌ر به عومه‌ر وه‌هبی پاشا هێرشیان كرده سه‌ر لالش له شێخان و زۆر شوێن و گۆڕی دیكه‌ی پیرۆزیان وێران كرد. ده‌ستیان به‌سه‌ر زۆر كه‌لوپه‌ل و ئامێری پێرۆز و مێژوویی ئێزدییه‌كاندا گرت و بردیاننه مووسڵ. له لایه‌كی دیكه‌وه له لالش كه واری پیرۆزی ئێزدییه‌كانه، مه‌دره‌سه‌ی ئیسلامی كرانه‌وه. عیباده‌تی ئێزدییه‌تی و وشه‌ی ئێزدی قه‌ده‌غه كران.\nسه‌نجه‌ق (نیشانه‌ی مه‌له‌ك تاوس) كه بردیانه مووسڵ، دواتر جه‌نه‌ڕاڵ عومه‌ر وه‌هبی پاشا بردیه ئیسته‌نبووڵ. یه‌كێك له نه‌وه‌كانی جه‌نه‌ڕاڵ عومه‌ر وه‌هبی پاشا به ناوی تاهیر ئۆزچه‌لیك له ١٨ی تشرینی یه‌كه‌می ١٩٦٧ ئه‌م سه‌نجه‌قه‌ی خسته به‌ر موزایه‌ده‌ی فرۆشتن. ئه‌و كاته ده‌وڵه‌تی عێراق گوتی: «ئه‌مه به‌رهه‌می مێژوویی ئێمه‌یه.» و ئه‌و كاره‌ی ئیدانه‌ی كرد.\nساڵی ١٩١١: عوسمانییه‌كان به ده‌ستی جه‌نه‌ڕاڵ فاروق پاشا له دژی ئێزدی، ئه‌رمه‌نی، نه‌ستووری و قزلباشه‌كان كۆمه‌ڵكوژی ئه‌نجامدا.\nساڵی ١٩١٤ - ١٩١٨: له شه‌ڕی یه‌كه‌می جیهانیدا كاتێك كۆمه‌ڵكوژی له به‌رانبه‌ر ئه‌رمه‌نییه‌كان ده‌ستیپێكرد، ٢٠ هه‌زار ئه‌رمه‌نی له كۆمه‌ڵكوژییه‌كه خۆیان ڕزگار كرد و هه‌ڵاتن؛ خۆیان به ئێزدییه‌كانی شه‌نگال سپارد. به‌هۆی ئه‌وه‌ی ئێزدییه‌كان ئه‌و ئه‌رمه‌نییانه‌یان ڕاده‌ستی عوسمانییه‌كان نه‌كردن، سوپای عوسمانی له شوباتی ١٩١٨ به عه‌شیره‌تی به‌ده‌ویی عه‌ره‌به‌كان و عه‌شیره‌ته‌كانی كوردی موسوڵمان هێرشی كرده سه‌ر شه‌نگال و كۆمه‌ڵكوژییه‌كی نوێی كرد.\nساڵی ١٩١٨: ئه‌و ئێزدییانه‌ی كه به‌هۆی كۆمه‌ڵكوژییه‌كانی ده‌وڵه‌تی عوسمانی هه‌ڵاتن و هانایان برده به‌ر ئه‌رمه‌نستان، له‌وێش بوونه ئامانجی هێرشه‌كان.\nساڵی ١٩٤٠: سه‌ربازانی سوپای توركیا هه‌ڵیانكوتایه سه‌ر گوندی كوه‌خه-ی سه‌ر به‌هه‌زه‌خ، ٢٩ ئێزدییان خسته ئه‌شكه‌وتێكه‌وه و به‌زیندوویی سووتاندیانن.\nساڵی ٢٠٠٧: له مانگی ئابدا، له كۆمه‌ڵكوژیی گوندی سبا شێخ خدر و تلئه‌زه‌ر-دا به گوێره‌ی ئاماره فه‌رمییه‌كان نزیكه‌ی ٥٠٠ ئێزدی كوژران.\nساڵی ٢٠١٤: ٣ی ئاب به ده‌ستپێكردنی هێرشه‌كانی داعش و كشانه‌وه‌ی هێزه‌كانی په‌ده‌كه، ئێزدی ڕووبه‌ڕووی كۆمه‌ڵكوژی بوونه‌وه. هه‌زاران كه‌سیان كوژران و هه‌زاران ژنیشیان ڕفێندران و له بازاڕه‌كان وه‌ك كۆیله و سه‌بایه فرۆشران. سه‌دان هه‌زار ئێزدی ناچار بوون شه‌نگال به‌جێبهێڵن. ئه‌و جینۆسایده كه به فه‌رمانی ٧٤ ناوده‌برێت، له ئاستی فه‌رمانه‌كانی دیكه‌دا گه‌وره‌ترین فه‌رمانه كه به‌سه‌ر ئێزدییه‌كاندا هاتووه.\nمیهرداد ئیزادی بانگه‌شه‌ی ئه‌وه ده‌كات كه كورد به‌ر له ١٥٠-٢٠٠ ساڵ زۆرینه‌یان ئێزدی بوون، به‌ڵام به‌هۆی كۆمه‌ڵكوژی و قڕكردن له ٢ سه‌ده‌ی ڕابردوودا به زۆر كراونه‌ته موسوڵمان و به ڕاگواستنیان له‌ناوبراون. ئه‌وه‌ی له سه‌ره‌وه ئاماژه‌مان پێكردووه، ته‌نیا چه‌ند فه‌رمانێكی سه‌ر ئێزدییه‌كانن. ئه‌و چه‌ند نموونه‌یه‌ی كه باسمان كردوون، ده‌ریده‌خه‌ن كه بانگه‌شه‌كه‌ی میهرداد ئیزادی نزیكه له ڕاستی.


بەبۆنەی دانانی بەڕێز ماردین حیکمەت وەک بەڕێوبەری شارەوانی برایم خەلیل بە گەرمی پیرۆزبایی لە بەڕێزیان دەکەین و هیوای سەرکەوتنی بۆ دەخوازین لە ئەرک و کارەکانیدا.\nئافرەتان لە هەرێمی کوردستان لە بواری بەشداری سیاسی و پێگەی بڕیار بە تایبەت لەو ئۆرگان و ناوەندانەی تەنها تایبەتمەند نین بە کاروباری ئافرەت و پەیوەندییان بە ژیانی گشتی هەیە هەنگاوی گەورەیان بڕیوە و کارەکتەری دیار و بەرچاون .\nحکومەتی هەرێمی کوردستان بە ئەرکدارکردنی ئافرەت لە پێگەکانی بڕیار متمانەی خۆی بە توانای ئافرەت دەسەلمێنێت و ئێمەی ئافرەتانیش وێڕای دەستخۆشی شانازی بەو پێشکەوتنانە دەکەین و چاومان لە هەنگاوی گەورەتر و دەرفەتی زیاترە.\nبەڕێز ماردین هەروەها لە پێکهاتەی کریستیانە ئەمەش جارێکی دیکە دەیسەلمێنێت کە هەرێمی کوردستان سەرزەمینی پێکەوەژیانی یەکسانی هەموو پێکهاتە جیاوازەکانە و حکومەتی هەرێم دەرفەتی یەکسان بۆ هەموان دەڕەخسێنێت.\nدووبارە پیرۆزباییی لە بەڕێزیان دەکەین و هیوای ئەوپەڕی سەرکەوتنی بۆ دەخوازین و دڵنیایین کە لە ئاست بەرپرسیاریەتیدا دەبێت.\nیه‌كێتی ئافره‌تانی كوردستان په‌یامێكی پیرۆزبایی به‌بۆنه‌ی ساڵی نوێ بڵاوكرده‌وه


Курдипедиа - راگەیاندنی کۆمەڵەی زەحمەتکێشان سەبارەت بە روداوەکەی دەڤەری باڵەکایەتی\n📝 راگەیاندنی کۆمەڵەی زەحمەتکێشان سەبارەت بە روداوەکەی دەڤەری باڵەکایەتی | Группа: курдские документы | Язык статьи: 🏳 کوردیی ناوەڕاست\nرۆژی هەینی رێکەوتی 25ی مانگی ئاگۆستی 2017 لە بناری هەڵگورد بە هۆی دەمەقاڵێی نێوان چوار برای خەڵکی “گوندەژۆرگوندەژۆر”ی دەڤەری باڵەکایەتیباڵەکایەتی و پێشمەرگەکانی کۆمەڵەی شۆڕشگێڕی زەحمەتکێشانی کوردستان ئێران، دوو برای خەڵکی گوندەژۆر گیانیان لەدەستدا و دووی دیکەشیان بریندار بوون. دواتر خەڵکی دەڤەرەکە هەڵیانکوتایە سەر سەنگەر و شوێنی نیشتەجێبوونی هێزی پێشمەرگەی حیزبەکانی رۆژهەڵات و هێزەکانی پێشمەرگەش بۆ ئەوەی بەر بە تێکهەڵچوون لەگەڵ خەڵک بگرن، بەخێرایی شوێنەکانی خۆیان چوڵ کرد و لە ئەنجامدا بنکە و سەنگەرەکانی پێشمەرگەی هەموو لایەنەکان سوتێنرا.\n1. بە هیچ شێوەیەک ئەو پێشمەرگانە نەدەبوو تەقەیان کردبا تا وەها کارەساتێک نەخوڵقابا. ئێمە کردەوەی ئەو کەسانەی وا بە هەر پاساوێک تەقەیان لە خەڵک کردووە بە کارێکی خراپ و نەشیاو دەزانین و مەحکومی دەکەین، ئەو رەفتارە لەگەڵ پڕەنسیپی پێشمەرگەی کۆمەڵە بە تەواوی نامۆیە.\n2. رادەستکردنی تاوانباران بۆ هێزە یاساییەکانی هەرێمی کوردستان کارێکی پێویست بوو و ئاماژەیە بۆ ئەوە کە ئەو حیزبە لەو رووداوە نەخوازراوە و لە کردەوەی کەسەکانی لەوێ ناڕازی بووە. پێمانوایە پێوێستە لێکوڵینەوەی تەواو لەو رووداوە بکرێ.\n3. حیزبەکان و خەڵکی رۆژهەڵاتی کوردستان هەموو کاتێک پشتیوانی خەباتی رەوای خەڵکی باشورن و لە هەر کوێ تێکەڵاوی خەڵکی باشور بوون، پێوەندییان لەگەڵ خەڵک باش بووە و لەو پێناوەدا قوربانیان داوە و هاوخەباتی راستەقینە بوون. بە تایبەتی کۆمەڵە لەو بوارەدا گەلێک کرداری بۆ بەرگری لە خەڵکی باشور و جۆشدانی خەباتی ئەو دوو بەشەی کوردستان لە مێژوودا بۆخۆی تۆمار کردوە.\n4. ئەو رووداوە نەخوازراوە نابێ ببێتە بیانوو بۆ بەرتەسک کردنەوەی کار و هەڵسوڕانی حیزبەکانی رۆژهەڵات. کارێک کە بە داخەوە بەشێک لە مێدیا و دەستگەلێک هەوڵیان بۆ داو، نەک هەر نەیانویست ئاو بەو ئاورەدا بکەن، بەڵکوو بوونە هەڵخڕێنەری ئیحساسات و کەم بایەخکردنی خەباتی رۆژهەڵات. ئێمە ئەو جۆرە هەڵسوکەوتە مەحکوم دەکەین و لامانوایە کەلێن دەخاتە نێوان رۆژهەڵات و باشوری کوردستان. بە تایبەتی ئێستا کە پرسی رێفراندۆم و سەربەخۆیی باشوری کوردستان لە ئارادایە ئەو هەڵوێستانە تەنیا دوژمنانی پێ شاد دەبێت.\n5. ئێمە لە هەڵچوون و توڕەیی خەڵکی دەڤەرەی باڵەکایەتی بە هۆی کوژرانی نابەحەقی ئەو دوو برا تێدەگەین و، خۆمان بە شەریکی خەمیان دەزانین و سەرەخۆشی گەرم ئاراستەی بنەماڵە و کەسوکاریان دەکەین و دڵنیایان دەکەینەوە کە رەنجی ئەوان لە شۆڕشی باشوردا بەرز دەنرخێنین و بە هەموو شێوەیەک بۆ ساڕیژبوونەوەی ئەو برینە هەوڵ دەدەین.\n6. لە هەمانکاتدا هێرشکردنە سەر سەنگەر و بنکەی پێشمەرگەکانی رۆژهەڵات و سوتاندنیان بە ناڕەوا و بە کارێک دەزانین کە دڵی دوژمنانی گەل خۆش دەکات. لە هەموو لایەنێکی بەرپرس داواکارین کە لەسەر ئەو ناحەقیە وەدەنگ بێن و ئەم هەلە بقۆزنەوە بۆ ئەوەی تۆوی هاوخەباتی نێوان باشور و رۆژهەڵات بڵاوبکەنەوە و فەرهەنگی مەدەنییانەی سەردەم و نەتەوەیی بۆ چارەسەری کێشە خولقاوەکان پەرەپێبدەن نەک رق بچێنن.\nکۆمەڵەی زەحمەتکێشانی کوردستانکۆمەڵەی زەحمەتکێشانی کوردستان لەو هەلومەرجە هەستیارەی وا کوردستان پێیدا تێپەڕ دەبێ، بە پێویستی دەزانێ کە حیزبەکانی رۆژهەڵات هاوئاهەنگییەکی زۆرتر لە نیوان خۆیان پێکبێنن و، ئەوە بە ئەرکێکی فەوری دەبینێ. هەروەها داوا لە هێزە سیاسیەکانی هەرێمی کوردستان دەکەین کە بۆ چارەسەری ئەو کێشەیە هاوکار و رێگاخۆشکەر بن.\n#گوندەژۆر | #باڵەکایەتی | #کۆمەڵەی زەحمەتکێشانی کوردستان |\n➕ Добавил (Hawrê Baxewan) на Aug 28 2017 1:04PM\n👌 Эта статья была рассмотрена и выпущена (Hawrê Baxewan) на Aug 31 2017 2:06PM\n✍ Этот пункт недавно дополнено (Hawrê Baxewan) на: Aug 31 2017 2:06PM\n👁 Этот пункт был просмотрен раз 2,765


دکتۆر گوندی: یەکەم دیبەیتی ترامپ وبایدن، شەرمەزارییەکی بێ پێشینەیە لەمێژووی دیمانەی سەرۆکایەتی ئەمەریکادا\nی مانگی ده ٠٣, ٢٠٢٠\nلەیەکەمین دیمانەی سەرۆکایەتی نێوان سەرۆک دانۆڵد ترامپ وەک کاندیدی کۆمارییەکان و جۆو بایدن کاندیدی دیموکراتەکان بۆ هەڵبژاردنەکانی سەرۆکایەتی ولایەتە یەکگرتووەکانی ئەمەریکا هەردوو رکابەرەکە بە توندی و رووبەڕووی یەکتر بوونەوەو کۆمەڵێک پرسی گرنگیشیان وروژاند، هەر لە پرسی پلان و بارودۆخی ئابوری و بیمەی تەندروستی و خۆپیشندان و ناڕەزاییەکانی ئەمەریکا دوابەدوای مەرگی جۆورج فلۆیدی رەشپێست و باج و دەرامەت و نیگەرانییەکان بەرامبەر بەرزبوونەوەی ئاستی کۆرۆنا لە وڵاتەکەدا و چەندین بابەت هەستیار.\nپێشکەشکاری کەناڵی فۆکس نیوز کرس واڵس\nلەو دیبەیتەدا کە شەوی سێشەممە لە شاری کلیڤلاندی ویلایەتی ئۆهایۆ ئەنجامدرا ولەلایەن ڕۆژنامەوان کرێس واڵسی کەناڵی فاکس نیوزەوە (FOX NEWS) بەڕێوەچوو، سەرۆک دۆناڵد ترامپی کاندیدی کۆماریـیەکان وجێگری پێشووی سەرۆک جۆوو بایدنی کاندیدی دیموکراتەکان زۆر بە توندی ڕووبەڕووی یەکتربوونەوە. ئەمەش هەرایەکی ئەکجار زۆری نایەوە وبووە جێگای مشتومڕی خەڵکی وبەتایبەتیش لە نێو سیاسەتکاران ودەزگاکانی ڕاگەیاندن نەک هەرلە ئەمەریکادا، بەڵکو لەتەواوی جیهاندا. هەروەها بە پێی کاردانەوەکانی دیبەیتەکە کە ئەوەندە توندبوونە وگەیشتۆتە ئەو حاڵەتەی هەندێک لە سیاسەتکاران وچاودێران داوابکەن وبڵێن پێویست بە دیبەتی دیکە ناکات. چونکە دەڵێن لە 90 خوڵەکەکەی دیبەیتە خەڵک هیچییان لێ بەدینەکرد بێجگە شەرمەزاری نەبێت. هەوەها کۆمیسیۆنی ڕێکخستنی دیبەیتەکان ناچاربووە گۆڕانکاری لەشێوەی بەڕێوەبردنی دیبەیتەکاندا بکات.\nسەبارەت بەو پرسانەی کە لەو دیبەیتەی سەرۆکایەتیدا باسیان لێوەکراو هەڵسوکەوت و وەڵامەکانی هەردوو کاندیدی سەرۆکایەتی جۆو بایدنی دیموکرات و سەرۆک ترامپی کۆماریی، حەیدەر کەریم لە بەرنامەی هەلەو واشنتن لە دەنگی ئەمەریکا میوانداری دکتۆر کرمانج گوندی پرۆفیسۆر لەزانکۆی تێنیسی ستەیت کردووە.\nدکتۆر کرمانج گوندی\nدکتۆر کرمانج لەبارەیەوە دەڵێت "ئەم دیبەیتە لەدەرەوەی چاوەڕوانی خەڵکی ئەمەریکا بوو." و دەشڵێت "مەخابن بە جۆورێک رەفتاریان کرد لەدیبەیتەکەدا کە پێشینەی نەبووە بۆ خەڵکی ئەمەریکا، جۆورە دیبەیتێکی ئا بەو جۆورە ببینن و خەڵکانێک بە دیبەیتێکی شەرمەزاری دەزانن."\nهەرچەند کاندیدی دیموکراتەکان بەچەند وشەیەکی نەشیاو وەڵامی سەرۆک ترامپی دایەوە بەڵام دکتۆر کرمانج دەڵێت "جۆو بایدن سەرکەوتوو بوو توانی بەرنامەی چوارساڵی خۆی بۆ خەڵک باس بکات."\nبەڵام دەشڵێت "نەدەبوایە بایدن وا رەفتاری بکردبایە، چونکە لەدیبەیتدا نەک هەر میلەتی ئەمەریکا لەزۆر گۆشەو کەنارەکانی دنیا تەماشای دیبەیتی سەرۆکایەتی ئەمەریکا دەکەن."\nشایەنی باسە سەرۆک ترامپ لەکاتی دیبەیتەکەدا پـلانەکانی جۆوو بایدنی ڕەتکردەوە و ڕووی دەمی لێکرد و گوتی ئەگەر تۆ ببیتە سەرۆک و باج زیابکەیت لەسەر من و کۆمپانیاکان ئەوا نیوەی ئەو کۆمپانیایانەی هاتوون دەڕۆن و سستیـیەکی ئابوری ڕوودەدات کە هەرگیز پـێشتر نەبووبێت.\nبەڵام جۆوو بایدن بەرپەرچی دایەوە و گوتی کاتێک لە ساڵی 2009 لەگەڵ براک ئۆبامای سەرۆکی پـێشوو هاتنە کۆشکی سپی، وڵاتەکە دووچاری سستیـیەکی ئابوری بووبوو، بەڵام بە پلانەکانیان توانیان ئابوریـیەکە ببوژێننەوە و لە دوای خۆیاندا وڵاتێکی خاوەن ئابوری بەهێزی ڕادەستی ترامپ بکەن.\nهاوکات دکتۆر کرمانج گوندی وەڵامی چەندین پرسیاری گرنگ دەداتەوە سەبارەت بەو دیبەتە، تەواوی وتووێژەکە لە بەرنامەی هەلەو واشنتن لەدەنگی ئەمەریکاوە ببیستن:


خەڵک لەچی توڕەیە؟ ئەگەری ڕاپەڕین هەیە دژی دەسەڵات؟\nخەڵکی کوردستان لە دەسەڵاتی بەعس توڕەبوون چونکە دەسەڵاتی بەعس مافی زەوت دەکردن و کوردی وەک هاوڵاتی پلە دوو مامەڵە دەکرد و هەرکاتێکیش دەنگی ناڕەزایی بەرز ببوایەتەوە ئەوا دەسەڵاتی بەعس سڵی نەدەکردەوە لە هەر ڕێگایەک بۆ کپ کردنەوەی.\nتوڕەیی خەڵک گەیشتە ئاستێک کە دواجار خەڵکی کوردستان جەنگی کەنداویان بە هەل قۆستەوە و ڕاپەڕینیان کرد بۆ یەکەمجار هەناسەی ئازادیان هەڵمژی. ئەوانەی ئە ڕۆژەیان بیرە، دەزانن تەنها فرمێسک و بێدەنگی دەیتوانی گوزارش لەو شادیە بکات. خەونی کوردستانێکی ئازاد وایکرد خەڵک بەرگەی هەموو برسێتی و نەهامەتیەک بگرن بۆ ئەوەی ئەزمونەکەیان لە بار نەچێت.\nخەڵکی کوردستان بە هیواوە چاوەڕوانیان دەکرد:\n1)دەسەڵاتی کوردی دادگای سەربەخۆ درووست بکات کە تێیدا خەڵکانێکی خیانەتیان لە نەتەوەی خۆیان کردبوو و دەستیان بە خوێنی کورد سوور بوو بە سزا بگەیەندرێن وەک هەر تاوانبارێکی تر وەک چۆن لۆبی جولەکە و دواتریش ئیسرائیل، یەک بە یەکی ئەو نازیانەیان هێنایە بەردەم دادگا کە دەستیان هەبوو لە کوشتنی بە کۆمەڵی جولەکەدا لە ٦٨ دادگای جیاوازدا کە دواترینیان دادگایی ئۆسکار گرۆنینگ بوو لە ١٥ی جولای ٢٠١٥.\n2)دەسەڵاتی کوردی دەستگیرۆیی خەڵکی گوندە ڕووخاوەکان بکات بۆ گەڕانەوەیان بۆ لادێکانی خۆیان لە مین پاککردنەوەی گوندەکان و پەرەپێدانی کشتوکاڵ و ئاژەڵداری بە ئامێری نوێ و تەکنەلۆجی نوێ وەک لە ڤێتنام کرا دوای شەڕ، ئەگەرچی ڤێتنام هاوکات شەڕی کەمبۆدیا-چینی بەسەردا سەپێنرا و ئابڵوقەی ئابوری زۆر دژواریشی لەسەر بوو تا ساڵی ١٩٩٤. ئەمانەش سەرباری سێ بۆ چوار ملوێن کوژراو و چەندین ملوێنی تریش بریندار و پەککەوتە. ٥٠ هەزار کیلۆمەتر لە خاکەکەی مین و زەهر ڕێژ کرابوو لەلایەن ئەمریکاوە بۆ ئەوەی کشتوکاڵ و گیاندار و مرۆڤی لێ نەژی.\n3)دەسەڵاتی کوردی کارەبا و ئاوی پاک و سوتەمەنی و تەلەفۆن و ئینتەرنێت و ڕێگاو بان و شەمەندەفەر بگەیەنێتە هەموو گوند و شارۆچکەکان بۆ گەشەکردنی ئابوری و پێکەوە گرێدانەوەی شارۆچکەکانی باشوری کوردستان وەک لە ئەڵمانیا کرا دوای جەنگی دووەمی جیهانی. لە دوای جەنگ ئەڵمانیا کرابوو بە چوار پارچە. هەندێ لە شارەکانی بە تەواوی داڕمابوون,٤٠٠ ملوێن م٣ تەنها خۆڵی ماڵە ڕماوەکانیان کۆکردبووەوە تەنها لە ئەڵمانی ڕۆژئاوا (بۆ نمونە کۆڵن ٪٦٦ خانوەکانی ڕمابوون و دۆسلدۆرف ٪٩٣ ی شوێنی ژیانی لێ نەمابوو). ملیۆنان کەس ئاوارە بووبون لەو بەشانەی کە درابوون بە پۆلۆنیا یان ئەوانەی ماڵەکانیان لە جەنگدا وێران بووبوو. پتر لە پێنج ملوێن و نیو ئەڵمانی تەنها دیل بوون (هەندێک سەرچاوە دەڵێن ٩ ملوێن). ئەمانە سەرباری لەدەستدانی ٦.٦ - ٨.٨ ملوێن (نزیکەی ١٠٪ ی دانیشتوانی) لە جەنگدا. دوای جەنگ، تا ساڵی ١٩٦٠، نزیکەی ٥.٧ ملوێن یەکەی خانووبەرە درووستکرایەوە بۆ خەڵک. لە ماوەی ١٥ ساڵدا دووبارە ووڵاتیان بە باشترین شێوە درووست کردەوە و دوای نزیکەی ٤٥ ساڵ بوون بە هێزی سێەمی ئابووری جیهان.\n4)دەسەڵاتی کوردی سوپایەکی یەکگرتووی نەتەوەیی درووست دەکات کە توانای بەرگری لە خەڵکی کوردستان هەبێت و بەمەش سوپا دەبێتە پایەیەکی بەهێزی بەردەوامی دەوڵەتداری کوردستان هەموو دەوڵەتدارێک زانیوێتی کە ئەمە پێویستیەکی ژیانیە بۆ دەوڵەت، تەنانەت یۆنانیەکان و ڕۆمەکان سوپای پیشەکاری یەکگرتوویان درووست کردووە پتر لە ٢٠٠٠ ساڵ پێش. نمونە زۆرن کە سوپا توانیوێتی دەوڵەت یەکبخاتەوە، بۆ نمونە تورکیا سالی ١٩٦٠ و ١٩٨٠ جگە لە دەستێوەردانەکانی ١٩٧١ و ١٩٩٧.\n5)دەسەڵاتی کوردی کارخانەکانی دەوڵەتی دەبوژێنێتەوە و هانی سەرمایە گوزاری ناوخۆ و بێگانە دەدات بۆ درووستکردنی کارخانە و پیشەسازی نوێی وەک ئاسن و ئۆتۆمۆبیل و پلاستیک و ئەلەکترۆن و کۆمپیوتەر و ووزە کە لە ڕێگەیەوە پێویستی ناوخۆ دابین بکرێت وەک چۆن لە سینگاپورا کرا لە دوای سەربەخۆیی ساڵی ١٩٦٥ کە ئەنجامەکەی گەشەی ئابووری بوو بە ڕێژەی ٨.٥٪ بە تێکڕا تا ساڵی ١٩٩٩. دانیشتوانی سینگاپۆرا ٥.٦ ملوێنە (وەک هەرێمی کوردستان) بەڵام ڕیزبەندی ٣٤ەمین گەورەترین ئابووری جیهانی هەیە بە پێی (Gross Domestic Product) و بە پێی سەریش (Per Capita) لە ڕیزبەندی سێیەمدایە.\n6)دەسەڵاتی کوردی زانکۆ و پەیمانگاکانی کوردستان دەبوژێننەوە و بانگهێشتی ئەکادیمی و پیشەوەر و شارەزایانی کورد و بێگانە دەکەن بۆ ئەوەی ئاستی زانستی زانکۆکان بگەنە ئاستی زانکۆکانی جیهان و تاقیگە و سەنتەری لێکۆڵینەوە درووست دەکەن لە ناو هەر زانستگە و زانکۆیەکدا وەک چۆن سلۆڤینیا کردی. ساڵی ١٩٩١ سلۆڤینیا سەربەخۆیی ڕاگەیاند لە یەگوسلاڤیا (سێ مانگ دوای هەرێمی کوردستان) ، خوێندن و خوێندنی باڵایان کردە پێشینەی کاری دەوڵەت. بەمەش زانکۆکانی لە ڕیزبەندی باشترین زانکۆکانی جیهاندان.\n7)دەسەڵاتی کوردی کار دەکات بۆ ئەوەی کوردستان نەوتی یەدەکی خۆی دەرنەهێنێت تا ئەوکاتەی سەربەخۆ دەبێت و کە نەوتیش دەرهات، بە هیچ شێوەیەک ناهێڵێت ئابوریەکەی پشت بە نەوت ببەستێت وەک ئەندەنوسیا کردی لە ساڵی ١٩٩٠ ەوە. ساڵی ١٩٧٢-١٩٨١ هەناردەی نەوتی ئەندەنوسیا ١٣ جار زیادی کرد تا گەیشتە ئەوەی ساڵی ١٩٨١، ٧٨٪ی هەناردەی ووڵات نەوت بوو. داشکانەکانی نرخی نەوت لە ٨٠کاندا ئەندەنوسیای توشی شکستی ئابووری کرد، بۆیە بڕیاریان دا کە پشت بە نەوت نەبەستن. لە ساڵی ٢٠٠٤ وە نەک هەناردە ناکەن، بەڵکو نەوت هاوردە دەکەن.\n8)دەسەڵاتی کوردی ساڵانە بەشێکی گەورە لە داهاتی تەرخاندەکات بۆ تەندرووستی بۆ هەموو هاوڵاتیان بە بێ بەرامبەر و هاوکاری بێ کاری دابین دەکات بۆ هەموو ئەو تاکانەی کە هەژارن یان بێ کارن تاکو هەلی کار پەیدا دەکەن وەک لە سوید کرا لە ساڵەکانی ١٩٥٦-١٩٦١. یاخود لە کوبا کراوە سەرباری گەمارۆی ئابووری کەرتی تەندرووستی یەکێکە لە باشترینەکان. ساڵانە ١١٪ی داهاتی کوبای بۆ تەرخان دەکرێت.\n9)دەسەڵاتی کوردی ڕێکدەکەون لەسەر دانانی چوارچێوەیەک بۆ پاراستنی ئاسایشی نەتەوەیی و دەستورێک دەنوسنەوە کە لە ڕێگەیەوە گەل نوێنەری خۆیان و حکومەتی کارگێڕ هەڵبژێرن و هەموو چوارساڵ جارێک دەسەڵات دەستاودەست دەکات و گەلیش سزای ئەو پارتە سیاسیە دەدات کە کارەکانیان لە ئاست داخوازی خەڵکدا نەبووە وەک لە کۆسۆڤۆ کرا لە ساڵی ٢٠٠٨.\n10)دەسەڵاتی کوردی بە نهێنی کار دەکات بۆ درووستکردنی لۆبی کوردیی لە جیهاندا بۆ زیادکردنی دۆست و هاوپەیمان لەو ڕۆژەی کە کورد پێویستی پێان دەبێت. وەک ئیسرائیل و کۆریای باشور و سعودیە ...هتد. دەیکەن لە ئەمریکا و چین و ئەوروپا.\n11)دەسەڵاتی کوردی بە نهێنی کار دەکات بۆ پشتیوانی و هاوکاری لە خەباتی بەشەکانی تری کوردستان و بە نهێنی ئامادەیان دەکات بۆ ئەزموونی فەرمانڕەوایی خۆیی و یەکگرتنەوە ئەوکاتەی بارودۆخ گونجا وەک لە ئایرلەندا کراوە لە پێش و دوای ڕێککەوتنی ئەپریلی ١٩٩٨.\n12) دەسەڵاتی کوردی ئەنجومەنێکی پیشەکار درووست دەکات بۆ پاککردنەوە و بەرەوپێشبردنی زمانی کوردی و کارکردن لە سەر زمانی یەکگرتوو وەک لە وەیلس کردیان بۆ زیندووراگرتنی زمانەکەیان. نمونەی تریش هەن لە زمان کە نوێ کراونەتەوە و سەرکەوتوو بوون وەک ئایریش، گالیسیان، باسک، کاتەلان و خەڵکی ڕەسەنی ئەمریکا کە کاری زۆر ووردیان کردووە بۆ زیندوو کردنەوەی زمانەکەیان.\n13) دەسەڵاتی کوردی لە ڕێگەی هونەر و مۆسیقاو میدیا و فلیم و سینەما و شانۆوە مێژوو و کولتوری گەلی کورد بە دونیا دەناسێنێت و کۆلتوری خۆشی دەوڵەمەندتر دەکات و پارچەکانی کوردستانیش لەم ڕێگەیەوە لە یەکتر نزیکدەکاتەوە. زۆربەی ووڵاتان ئەم کارە دەکەن و سودێکی زۆری سیاسی و ئابوری لێ وەردەگرن (ئەمریکا تەنها لە ساڵی ٢٠١٢ دا ١٦.٢ ملیار دۆلار بەرهەمی تەلەفیزیونی و فلیمی هەناردە کردووە)\n14) بەم کارانەی سەرەوە، دەسەڵاتی کوردی وا دەکات تاکی کورد شانازی بە کورد بوونی خۆیەوە بکات و شانازی بکات بەوەی کە لەماوەی ٢٩ ساڵدا بەدیهاتووە.\nمەخابن پاش ٢٩ ساڵ چاوەڕوانی، خەڵکی کوردستان بینیان ئەم دەسەڵاتە بنەماڵەگەرانە تەنها ناوەکەیان کوردیە و هیچی تر، هەموو کارەکانیان لە خزمەتی دوژمنانی کورد دایە. دوای ٢٩ ساڵ توانیویانە تاکی کورد لە کوردایەتی سارد بکەنەوە، توشی نائومێدی و گومانیان بکەن لەوەی کە کوردیش دەتوانێت فەرمانڕەوا بێت و خاوەنی دەوڵەت و دەوڵەتدار بێت. لە شکاندنی دەرونی تاکی کورددا سەرکەوتوو بوون، ئەوەی کە دوژمنانی کورد نەیانتوانی بە زەبروزەنگ و گۆڕی بە کۆمەڵ و کۆمەڵکوژی ئەنجامی بدەن.\nئەوەی دەسەڵات ئومێدی لەسەر هەڵچنیبوو ئەوەبوو کە لە سیاسەتدا پێی دەڵێن شەرعیەتی دەرەوە و شەرعیەتی ئابوری چونکە لە ڕاستیدا هەموو جۆرەکانی تری شەرعیەتیان لە دەستدابوو. ئیستا، جەنابی، بەناو،سەرۆک وەزیران داندەنێ بەوەی شکستیان هێناوە و ٢٧ ملیار دۆلاریش قەرزارن. ئاماژەکانیش وا دەگەیەنن کە هاوپەیمانەکانیشیان ڕەنگە پشتیان تێ بکەن لە داهاتوویەکی نزیکدا.\nئەوکات ئەگەر هەیە خەڵکی کوردستان ڕاپەڕن و سەرانی دەسەڵاتیش بکەونە بەر ڕقی ئەستوری خەڵک لە پای ٢٩ ساڵ لە شکستی یەک لە دوای یەک، ٢٩ ساڵ لە تاڵانکردنی ووڵات، ٢٩ ساڵ لە چاندنی ڕق و کینە و دووبەرەکی، ٢٩ ساڵ لە تێکدانی پەروەردە و خوێندن و تێکدانی بەهاکانی کۆمەڵگا.\n1 بۆ ئایندەیەکی باشتر، با لە مێروولە فێری هاریکاری بین\n2 نامەیەکی کراوە بۆ کاک ئازاد، جوتیارە نمونەییەکە\n3 گۆڕینی دەسەڵات بۆ باشتر پێویستی بەتێگەیشتن‌و کاری وردە


كۆمپانیاى كار 52 ملیۆن دۆلارى له گواستنه‌وه‌ى نه‌وتى هه‌رێم ده‌ست ده‌كه‌وێت |\nHome ڕاپۆرت كۆمپانیاى كار 52 ملیۆن دۆلارى له گواستنه‌وه‌ى نه‌وتى هه‌رێم ده‌ست ده‌كه‌وێت\non: ئه‌یلول 29, 2018 In: ڕاپۆرت, سەرەکیNo Comments\n״بۆ هەر بەرمیلێک ٥ دۆلار وەردەگرێت״\nله به‌رامبه‌ر كرێى گواستنه‌وه‌ى نه‌وتى هه‌رێم بۆ به‌نده‌رى جه‌یهان، كۆمپانیاى كار مانگانه له داهاتى نه‌وت ده‌بات، ئه‌و بڕه نه‌وته‌ى حكومه‌تى هه‌رێم هه‌نارده‌ى ده‌كات، وه‌كو ئه‌وه‌ى خۆى ئاماژه‌ى پێ كردووه 350 هه‌زار به‌رمیله له ڕۆژێكدا، به‌و پێیه مانگانه كۆمپانیاى كار 52 ملیۆن و 500 هه‌زار دۆلار له كرێى گواستنه‌وه‌ى نه‌وت ده‌ستى ده‌كه‌وێت.\nڕۆزا مه‌حمود بڕیارده‌رى لیژنه‌ى پیشه‌سازى و وزه و سه‌رچاوه سرووشتییه‌كان له په‌رله‌مانى كوردستان به ״ئاژانس״ى وت: ״كۆتا قسه‌ى حكومه‌ت له‌سه‌ر ڕێژه‌ى هه‌نارده‌كردنى نه‌وتى هه‌رێم ئه‌وه بووه كه ڕۆژانه 350 هه‌زار به‌رمیل نه‌وت له ڕێگه‌ى بۆرییه‌وه هه‌نارده ده‌كرێت، مانگانه نزیكه‌ى 450 ملیۆن دۆلار له داهاتى نه‌وت ده‌درێت به وه‌زاره‌تى دارایى كه 375 ملیۆن دۆلارى بۆ مووچه‌یه و ئه‌وى ترى بۆ موسته‌حه‌قاتى كۆمپانیاكانه״.\nوتیشى: ״نرخى به‌رمیلێك نه‌وت له بازاڕى جیهاندا به زیاتر له 70 دۆلاره، گه‌ر حكومه‌تى هه‌رێم به 60 دۆلاریش بیفرۆشێت مانگانه داهاته‌كه‌ى زیاتر له 600 ملیۆن دۆلاره، بۆیه به‌شێكى زۆرى داهاتى نه‌وت دیار نییه، له‌گه‌ڵ ئه‌وه‌شدا ڕێژه‌ى هه‌نارده‌كردنى نه‌وت له‌وه زیاتره و حكومه‌ت ژماره ڕاستییه‌كه‌ى ده‌شارێته‌وه״.\n״بۆ گواستنه‌وه‌ى هه‌ر به‌رمیلێك نه‌وت حكومه‌ت پێنج دۆلار ده‌دات به كۆمپانیاى گواستنه‌وه كه كۆمپانیاى ״كار״ه، ئه‌و كۆمپانیایه به حوكمى ئه‌وه‌ى نزیكه له حزبێكى ده‌سه‌ڵاتداره‌وه گواستنه‌وه‌ى نه‌وتى قۆرخ كردووه و داهاتێكى زۆرى نه‌وت ده‌بات له به‌رامبه‌ر گواستنه‌وه‌ى نه‌وتدا.״ ڕۆزا مەحمود واى وت.\nبه پێى وته‌ى ڕۆزا، ئه‌گه‌ر 350 هه‌زار به‌رمیل نه‌وت له ڕۆژێكدا هه‌نارده بكرێت و بۆ هه‌ر به‌رمیلێك پێنج دۆلار بدرێته كۆمپانیاى كار، ئه‌وا كۆمپانیاكه، 52 ملیۆن و 500 هه‌زار دۆلار له گواستنه‌وه‌ى نه‌وتى هه‌رێم ده‌بات.\nشێركۆ جه‌وده‌ت سه‌رۆكى لیژنه‌ى پیشه‌سازى و وزه و سه‌رچاوه سرووشتییه‌كان له په‌رله‌مانى كوردستان به ״ئاژانس״ى وت: ״حكومه‌ت و وه‌زاره‌تى سامانه سرووشتییه‌كان وه‌ڵامى پرسیاره‌كانمان ناده‌نه‌وه سه‌باره‌ت به نه‌وت و داهاته‌كه‌ى و چۆنێتیى دانه‌وه‌ى قه‌رزه‌كان و شێوه و پشكى كۆمپانیاكان له گرێبه‌سته‌كاندا، بۆیه زانیاریی درووستمان له‌سه‌ر دۆسیه‌ى نه‌وت نییه״.\nئه‌ندامێكى په‌رله‌مانى كوردستان ئاماژه بۆ ئه‌وه ده‌كات، ناڕوونى هه‌یه له داهاتى نه‌وت و تا ئێستا به‌ڵگه‌ى پشتبه‌ستوو نییه به‌وه‌ى ئه‌و قسانه‌ى حكومه‌ت ده‌یكات، له باره‌ى هه‌نارده‌ى نه‌وت و داهاته‌كه‌یەوە.\nفایه‌ق مسته‌فا لیژنه‌ى پیشه‌سازى و وزه و سه‌رچاوه سرووشتییه‌كان له په‌رله‌مانى كوردستان به ״ئاژانس״ى وت: ״ئه‌و قسانه‌ى حكومه‌ت له‌سه‌ر شه‌فافێتیى نه‌وت ده‌یكات پشتبه‌ستوو نییه به هیچ به‌ڵگه و نووسراوێكى ڕه‌سمى، جگه له‌وه‌ش لایه‌نێكى چاودێرى وه‌كو په‌رله‌مان یان دیوانى چاودێرى دارایى تا ئێستا ته‌سدیقى هیچ نووسراوێكى وه‌زاره‌تى سامانه سرووشتییه‌كانى نه‌كردووه له‌سه‌ر نه‌وت و داهاته‌كه‌ى״.\nوتیشى: ״داهاتى نه‌وت به‌شێكى نادیاره و ده‌ڕوات بۆ یه‌كێتیى و پارتى و پشكى شێرى به‌ر پارتى ده‌كه‌وێت، تییدا كۆمپانیاى ״كار״ به‌شێكى زۆرى داهاته‌كه ده‌بات وه‌كو كرێى گواستنه‌وه‌ى نه‌وت״.\nئاراس خۆشناو سه‌رۆكى سه‌نته‌رى زانیارى و لێکۆڵینه‌وه له ئه‌نجوومه‌نى وه‌زیران له باره‌ى ئه‌وه‌ى چه‌ندێك پاره ده‌چێت بۆ ئه‌و كۆمپانیایه‌ى نه‌وتى هه‌رێم ده‌گوازێته‌وه، بۆ ״ئاژانس״ وتى: ״له‌و باره‌یه‌وه هیچ زانیارییه‌كم نییه״.


چەند چەکدارێکی نەناسراو ھێرشدەکەنە سەر چەند راوچییەک و کوژراو و بریندار ھەیە\n3592 جار خوێندراوەتەوە\nپۆلیسی پارێزگای سەڵاحەدین رایگەیاند، چەکدارانی داعش ھێرشییان کردووەتە سەر چەند راوچییەکی ماسی لە دەریاچەی زەرگە لە گوندی زنجلی لە سنوری قەزای ئامرلی نزیک لە پارێزگاکە و دوو راوچییان کوشتووە و چەند راوچیەکی دیکەیان بریندارکردووە.\nئەمڕۆ سێشەممە، پۆلیسی پارێزگای سەڵاحەدین رایگەیاند، لەکاتێکدا چەند راوچییەک سەرقاڵی راوکردنی ماسی بوون لە دەریاچەی زەرگەی نزیک گوندی زنجلی لە سنوری قەزای ئامرلی نزیک لە پارێزگاکە ژمارەیەک چەکداری داعش ھێرشییان کردووەتە سەریان.\nئاماژەی بەوەشدا، لە ئەنجامی ھێرشەکە دوو راوچی کوژراون و کەوتوونەتە ناو دەریاچەکەوە و تا ئێستا کەسوکارەکانیان ناتوانن تەرمەکانیان دەربهێنەەوە.\nپۆلیس ئەوەشی خستووەتەڕوو، ژمارەیەک راوچی دیکەش برینداربوون.\nئەمە لەکاتێکدایە، راوچییانی ماسی لە پارێزگای سەڵاحەدین و قەزای ئامرلی چەندین جار روبەڕووی ھێرشی چەکدارانی داعش بوونەوەتەوە، بەھۆی ئەوەی چەکدارانی ئەو گروپە لە دۆڵەکانی نزیک دەریاچەکانی پارێزگاکە خۆیان حەشاردەدەن.


جوڵە پیشەسازی وبازرگانیەكانی هەرێم مەترسیان لەسەرە\nحكومەتی عێراق چەند هەنگاوێكی گرتۆتەبەر بۆ لەباربردن ونەهێشتنی جوڵەی پیشەسازی وبازرگانی لەهەرێمی كوردستاندا، ئەو هەنگاوو ڕێوشوێنانەش گرویەتیەبەر تاڕادەیەكی زۆر كاریگەرییان داناوەو گەربەردەوام بێت ئەوا لەئایندەدا بەتەواوەتی جوڵەی بازرگانی بەگشتی و پیشەسازیش بەتایبەتیش لەوەستان نزیكدەكاتەوە.\nلەئێستادا لەكۆی (۳٥۰۰) كارگەی بەرهەم هێنانی كاڵاوشمەكی جۆراوجۆر كە كەرتی تایبەت خاوەندارێتیان دەكات زیاتر لە (2000) هەزار كارگەیان دەرگاكانیان كڵۆم دراون و لەكاركردن وەستاون، كەبەشێكی زۆریان هۆكارەكەی دەگەڕێتەوە بۆقەیرانی دارایی، ئەمەجگە لەوەی كەلەكۆی ئەو (32) كارگە حكومیەی كەلەساڵانی ڕابردوودا لەكاردابوون لەئێستادا كەمتر لەنیوەیان لەكاركردن بەردەوامن.\nگەرلەساڵانی ڕابردوودا بەنموونە ساڵی (۲۰۱۳) لەلایەن وەزارەتی بازرگانی وپیشەسازی هەرێمی كوردسنانەوە (٤۰۰ بۆ ٥۰۰) مۆڵەتی كاركردن وكردنەوەی كارگە وەرگیرابێت، ئەوا لەمساڵدا (۲۰۱۷) لەلایەن ئەو وەزارەتەوە تەنها (۱۲۰ بۆ ۱۳۰) مۆڵەت دراوە بە وەبەرهێن و بازرگانان، وە لەدوای ئەنجامدانی پڕۆسەی ڕیفراندۆم و ڕوداوەكانی( ۱٦)ی ئۆكتۆبەرو ڕۆژانی دواتر هیچ بازرگان وخاوەن كارێك داوای مۆڵەت وكردنەوەی كارگەی نەكردوە.\nحكومەتی ناوەند چەند ڕێوشوێنێكی لەئێستادا گرۆتۆتەبەر كەگەڕ بیرلەچارەسەرییان نەكرێتەوە ئەوا دوور نیە هەردوو بواری بازرگانی وپیشەسازی بەرەوپوكانەوە بچن، لەو ڕێوشوێنانەش كە گیراونەتەبەر لەلایەن حكومەتی عێراقەوە بریتین لە:\nــ دەبێت بازرگانانی هەرێم مۆڵەتی كاركردنیان لەوەزارەتی بازرگانی عێراق وەربگرن بۆ كاركردن، نەك وەزارەتەكەی حكومەتی هەرێمی كوردستان.\nــ ئەو كاڵاو شمەكانەی لەكارگەكانی هەرێمەوە بەرهەم دەهێنرێن وهەناردەی ناوەڕاست وخواروی عێراق دەكرێت لەلایەن حكومەتی ناوەندەوە گومرك دەكرێن وەك هەر كاڵاو شمەكێكی تر كەلە وڵاتانی ترەوە هاوردەی عێراق دەكرێت، تەنانەت زۆرجار جگە لەگومرككردنی كاڵاو شمەكەكان كۆسپ ولەمپەریش بۆ بازرگانانی كوردو بەرهەمەكانیانیشیان دروستدەكەن، كەبە پێی یاسا ناكرێت ونابێت بەهیچ شێوەیەك كاڵاوشمەك لەنێوان شارەكانی وڵاتێكدا گومرك بكرێت لەكاتی گواستنەوەیان لەنێوان شارەكاندا.\nــ زیاتر لە (٤۰)ڕۆژە دەروازەكانی پەروێزخان وحاجی ئۆمەران بەداخراوی هێڵدراونەتەوەو ناشزانرێت ئایندەیان بەكوێ دەگات، ئەوەش وایكردوە تاڕادەیەكی زۆر ئاڕاستەی بازرگانی كەپێشتر لەو دەروازانەوە ئەنجامدەدران بگۆڕدرێن بۆدەروازەكانی تری سەربەحكومەتی ناوەند، ئەمە جگە لەبێكاركردنی هەزاران كەس كەپێشتر ژیان وگوزەرانیان لەسەرئەو دەروازانە بوون.\nگەرحكومەتی ناوەند ئەم ڕێوشوێنانەی گرتبێتەبەر بۆ داتەپینی پیشەسازی وبازرگانی هەرێم، ئەوا حكومەتی هەرێمی كوردستانیش شتێكی لەو كەمترنەكردوە بۆ پشتگوێخستن و پەراوێزخستنی هەردوو بوارەكە، كە لەبری كارئاسانی وهاوكاریكردنی بواری پیشەسازی ئەویش بەدروستكردنی بازاڕ بۆ ساخ كردنەوەی بەرهەمەكانیان و پاراستنیان، كەچی دێت ولەكاتێكدا بێ بازاڕی تەنگی پێ هەڵچنیون و ڕێژەی هەژاریش لەچاوپێش دروستبونی قەیران وتەنگەژەی دارایی بۆ لە (٤۰۰٪ ) بەرزبۆتەوە، ئەمیش دێت نرخی كارەبا لەسەر ناوچە پیشەسازی وبازرگانیەكان بەبەراورد بەساڵی (۲۰۱۳) لە ( ٤۲۰٪) زیادكردوە بێ ئەوەی پرس وڕاوێژ تەنانەت بە بەرپرسانی وەزارەتی پەیوەندیداریش بكرێت.\nئەمەجگە لەزیادكردنی باج وڕسومات وتاریفەی گومركی، بەم هەنگاوانەش لەم دۆخەدا هەرێم خۆشی پشكی گەورەی بەردەكەوێت لەلاوازكردن و مراندنی بواری بازرگانی وپیشەسازی.\nبۆیە گەربەزوویی بەڕاوێژكردن بەپسپۆڕان و شارەزایانی هەردوو بوارەكە نەخشەڕێگاو میكانیزمی خێراو گونجاو نەدۆزرێتەوە و دانەنرێت ئەوا لەچەند ساڵێكی زۆرنزیكی داهاتوودا سێكتەرەكانی پیشەسازی و بازرگانی یان دەبنە سفر یان نزیكدەبێتەوە لێی.\nئه‌م بابه‌ته 39 جار خوێنراوه‌ته‌وه


👁 ئەم بابەتە 65,093 جار بینراوە\nیەکێتیی نیشتمانیی کوردستان, کورت دەکرێتەوە بۆ ی. ن [ زۆرتر... 👁] ✖ ✖ 28 17 ✔ 99% ✍ هـ.ب. 29-10-2009 14:51:15